Διυλιστήριο: VIDEO - Σχολείο φάντασμα αξίας 2.045.866 € που δεν λειτούργησε ποτέ!\nVIDEO - Σχολείο φάντασμα αξίας 2.045.866 € που δεν λειτούργησε ποτέ!\nΣτην Αυλίζα Αχαρνών, περικυκλωμένο από πιάτσες διακίνησης ναρκωτικών, πλάι σε ρέμα που φουσκώνει επικίνδυνα σε κάθε βροχόπτωση, βρίσκεται το σχολείο που δεν λειτούργησε ποτέ.\nΣε κάθε βήμα πατάει σε θρύμματα τζαμιών και χρησιμοποιημένες σύριγγες. Καθώς προσπαθεί να συλλάβει το μέγεθος της καταστροφής, η φιγούρα ενός άντρα ξεπροβάλλει πίσω του, τρεκλίζοντας στα χαλάσματα. Οι πλιατσικολόγοι απογύμνωσαν τα παράθυρα από τα κουφώματα, ξήλωσαν τα καλώδια, εξαφάνισαν μέχρι και τον ανελκυστήρα. «Τα διέλυσαν όλα», μονολογεί ο Κώστας Κούτας. «Τίποτα πια δεν θυμίζει γιατί χτίστηκε αυτό το κτίριο».\nΠάνω από δύο εκατομμύρια –για την ακρίβεια 2.045.866– ευρώ ξοδεύτηκαν για να στεγαστεί εκεί ένα Γυμνάσιο. Ηδη από τότε που χτιζόταν ήταν γνωστά τα κρούσματα εγκληματικότητας στην περιοχή. Ενδεχομένως θεωρήθηκε ότι ένας χώρος εκπαίδευσης θα άλλαζε τις ισορροπίες. Αυτή η πρόθεση όμως δεν υποστηρίχθηκε όπως θα έπρεπε. Μία σειρά λάθος επιλογών και έλλειψης σχεδιασμού από τους αρμόδιους φορείς οδήγησε στην πλήρη απαξίωση του κτιρίου.\nΤην τελευταία δεκαετία διεξάγονται συνεχώς δίκες συλληφθέντων πλιατσικολόγων. Ο κ. Κούτας, που είχε διατελέσει πρόεδρος στην Επιτροπή Παιδείας του Δήμου Αχαρνών, λέει ότι η τελευταία υπόθεση έφτασε στο ακροατήριο τον περασμένο Νοέμβριο και η μεγαλύτερη ποινή που έχει επιβληθεί μέχρι στιγμής είναι φυλάκιση επτά ετών.\nΗ ιστορία ξεκινάει το 1997, όταν με κοινή υπουργική απόφαση απαλλοτριώνεται έκταση στην Αυλίζα Αχαρνών για την ανέγερση διδακτηρίου. Η σύμβαση του αναδόχου με τον Οργανισμό Σχολικών Κτιρίων υπογράφεται το 2004 και τρία χρόνια αργότερα το σχολείο παραδίδεται προς χρήση στη δημοτική αρχή. Στην πινακίδα του –που παραμένει μέχρι σήμερα στη θέση της– φέρει τυπικά την ονομασία «10ο Γυμνάσιο». Εκεί όμως επρόκειτο να στεγαστεί το 13ο Γυμνάσιο το οποίο ιδρύθηκε στα χαρτιά τον Ιούνιο του 2007.\nΤότε, στην Επιτροπή Παιδείας του δήμου βρισκόταν η προκάτοχος του κ. Κούτα, Μαρία Χαριτίδου. «Υπήρχε αίθουσα υπολογιστών, χημείο και οι βρύσες ενεργοποιούνταν με φωτοκύτταρο, όλα λειτουργούσαν άψογα», λέει.\nΗ επιλογή του συγκεκριμένου σημείου όμως αποδείχθηκε προβληματική. Δεν ήταν μόνο το ρέμα που κόβει στα δύο τον δρόμο μπροστά από την κεντρική πύλη. Σε ακτίνα μικρότερη των δύο χιλιομέτρων λειτουργούν άλλα τέσσερα Γυμνάσια, ενώ όπως αναφέρει η κ. Χαριτίδου οι γονείς αρνούνταν να στείλουν τα παιδιά τους σε μια περιοχή με έντονη εγκληματικότητα. Αργότερα ο κ. Κούτας κατάφερε να συγκεντρώσει 25 παιδιά που ήδη φοιτούσαν σε άλλο σχολείο, όμως και πάλι δεν γινόταν να λειτουργήσει με αυτό τον περιορισμένο αριθμό μια μονάδα που προοριζόταν τουλάχιστον για δεκαπλάσιους μαθητές.\nΗ φύλαξη των άδειων εγκαταστάσεων ανατέθηκε σε δύο δημοτικούς υπαλλήλους, οι οποίοι συχνά δέχονταν απειλές από πλιατσικολόγους. Οι μεγάλες καταστροφές ξεκίνησαν το 2009. Ενδεικτικά τον Φεβρουάριο εκείνου του έτους άγνωστοι κατέστρεψαν πόρτες αλουμινίου και άδειασαν πυροσβεστήρες. Τον επόμενο μήνα αφαίρεσαν 17 παράθυρα, δύο πόρτες, καθώς και τα καλύμματα των ρολογιών της ΔΕΗ. Τον Σεπτέμβριο του 2010 οι ζημιές επεκτάθηκαν στα κλιματιστικά, τις ψευδοροφές, τα καλώδια και τα υδραυλικά, ενώ το κόστος τους τότε εκτιμήθηκε στις 100.000 ευρώ.\nΥπάλληλοι του Δήμου Αχαρνών ζητούσαν τότε από την Τεχνική Υπηρεσία και τον αρμόδιο αντιδήμαρχο να ληφθούν μέτρα προστασίας: σφράγισμα κάθε εσωτερικής πόρτας, περίφραξη τζαμαριών, ακόμη και ανάθεση της φύλαξης σε ιδιωτική εταιρεία.\nΣτο μεταξύ, στο άδειο σχολείο είχε τοποθετηθεί διευθυντής. Με επιστολή του στις 7 Σεπτεμβρίου 2009 προς τη Διεύθυνση Δευτεροβάθμιας Εκπαίδευσης Ανατολικής Αττικής ανέφερε ότι είχε ζητήσει να αποκατασταθούν οι φθορές και να απολυμανθούν οι εγκαταστάσεις για να λειτουργήσει το σχολείο. «Εκφράζουμε την ανησυχία μας», έγραφε, «ότι οι γονείς θα αντιδράσουν στην απαράδεκτη κτιριακή κατάσταση του σχολείου εκτός και αν εκεί αποβλέπουν ορισμένοι».\nΑκολούθησαν προσπάθειες της δημοτικής αρχής να μεταφερθεί εκεί το ΙΕΚ Αχαρνών, όμως και αυτές δεν τελεσφόρησαν. Καθηγητές και σπουδαστές ήταν αρνητικοί.\nΟ νέος ένοικος\nΗ φύλαξη του κτιρίου σταματά όταν εγκαταλείπεται οριστικά κάθε προσπάθεια αξιοποίησής του ως σχολικής στέγης. Η λεηλασία συνεχίζεται. Το δημοτικό συμβούλιο Αχαρνών, έπειτα από αιτήματα πολιτών, ζητεί έκτοτε να μεταφερθεί εκεί το αστυνομικό τμήμα της περιοχής. Τον παραλογισμό της υπόθεσης έθιξε το 2013 με ερωτήσεις του στη Βουλή ο βουλευτής Βασίλης Οικονόμου τότε βουλευτής της ΔΗΜΑΡ, αλλά αργότερα ''ξέχασε'' να το θέσει στην εκλεγμένη κυβέρνηση της Νέας Δημοκρατίας και του ΠΑΣΟΚ που αργότερα έγινε βουλευτής . «Χάσκει διαλυμένο, λεηλατημένο και ερείπιο. Αυτή είναι η Ελλάδα σήμερα», είχε πει σε μία από τις τοποθετήσεις του.\nΩς υπουργός Προστασίας του Πολίτη, ο Γιάννης Πανούσης, επισκέπτεται το λεηλατημένο σχολείο τον Μάιο του 2015. Ακολούθως, ο Δήμος Αχαρνών υπογράφει με την ΕΛ.ΑΣ. μνημόνιο συνεργασίας το οποίο προβλέπει την αξιοποίηση του κτιρίου με τη «δημιουργία ισχυρού αστυνομικού τμήματος». Μια από τις προτάσεις που συζητήθηκε είναι να λειτουργήσουν εκεί και ξενώνες αστυνομικών. Το ζήτημα όμως ακόμη δεν έχει διευθετηθεί. Ενας από τους λόγους φέρεται πως είναι και το κόστος αποκατάστασης των ζημιών, παρά τις λύσεις χρηματοδότησης που έχουν προταθεί κατά καιρούς.\n«Δυστυχώς μέχρι και σήμερα διάφορα μικρά και μεγάλα προσκόμματα δεν έχουν επιτρέψει σε αυτή τη συνεργασία να ολοκληρωθεί. Πιστεύω είναι ξεκάθαρα το θέμα ότι εδώ χρειάζεται η πολιτική βούληση του υπουργού και κανενός άλλου», λέει στην «Κ» ο δήμαρχος Αχαρνών Γιάννης Κασσαβός (που εξελέγη το 2014). «Είναι βέβαιο ότι αυτός ο χώρος δεν θα μπορούσε να λειτουργήσει σαν σχολείο. Ηταν μάλλον μια άστοχη ενέργεια από πλευράς της Πολιτείας η οποία πρακτικά καταδικάστηκε να έχει σήμερα αυτή την εικόνα, μια εικόνα που με κάνει και ως πολίτη και ως δήμαρχο της πόλεως να θλίβομαι».\nΑυτή την εβδομάδα ο κ. Κασσαβός συνάντησε ξανά στελέχη του υπουργείου Προστασίας του Πολίτη μεταφέροντας και πάλι αιτήματα συμπολιτών του για αντιμετώπιση του ζητήματος, προκειμένου «να εδραιωθεί αίσθημα ασφάλειας».\nΚάτοικοι που ζουν γύρω από το σχολείο δεν θέλησαν να μιλήσουν επώνυμα στην «Κ», φοβούμενοι για τις περιουσίες τους. Ηδη αρκετοί έχουν μετακομίσει. Το ίδιο σκέφτεται να πράξει και μια γυναίκα που ζει τέσσερις δεκαετίες εκεί, δεν βρίσκει όμως αγοραστή για το οικόπεδό της. Τα παιδιά της ήδη ζουν σε άλλα μέρη της Αττικής, στο νοίκι, ενώ είχαν ιδιόκτητα διαμερίσματα στην περιοχή.\nΣε τρεις διαδοχικές πρωινές επισκέψεις της «Κ», περισσότεροι από 15 χρήστες ναρκωτικών ετοίμαζαν τις δόσεις τους μέσα στο σχολείο, ενώ τουλάχιστον τρεις έχουν εγκατασταθεί μόνιμα σε μια αίθουσα. Αντί για πόρτα έχουν φράξει με σανίδες την είσοδο. Ξαπλώνουν και ξυπνούν εκεί, σε ένα χώρο με μόνιμη οσμή ούρων και ακαθαρσιών.\nΤο διπλανό κτίριο πολλαπλών χρήσεων έχει καταστραφεί ολοσχερώς. Από την ψευδοροφή χάσκουν ξεχαρβαλωμένα φωτιστικά και σε τρύπες φωλιάζουν περιστέρια. Κάποιος από τους χρήστες έγραψε σε έναν τοίχο: «Μια φορά αν δοκιμάσεις, δεν υπάρχει γυρισμός».\nΣτο κυρίως κτίριο ο κ. Κούτας συνεχίζει την απαρίθμηση των ζημιών. «Εκεί είχε αίθουσα, εδώ είχε αίθουσα, όλες ευάερες, ευήλιες…», λέει και κοντοστέκεται μπροστά από το άδειο φρεάτιο του ανελκυστήρα.\n«Πώς βγήκε ολόκληρο ασανσέρ και κανείς δεν το πήρε χαμπάρι; Η κατάσταση είναι τραγική εδώ πέρα, αυτό δεν φαίνεται για κτίριο, φαίνεται σαν βομβαρδισμένη περιοχή. Σα να μπήκανε μέσα από το ISIS και να κατέστρεψαν τα πάντα».\nΗ λεηλασία ενός σχολείου\nΡεπορτάζ: Γιάννης Παπαδόπουλος/ Κάμερα: Γιώργος Μουτάφης/ Γραφικό: Βαγγέλης Νάκας/ Μοντάζ: Στεφανία Γιαννίκου\nΕτικέτες Αχαρνές, Ελλάδα, κόστος κατασκευής, μη λειτουργία, σχολείο\nΑχαρνές Ελλάδα κόστος κατασκευής μη λειτουργία σχολείο


Mέχρι τις 11 Iουνίου 1944, οι απόπειρες των Bρετανών να διασπάσουν τη σθεναρή γερμανική άμυνα μπροστά από την Kαν είχαν αποτύχει. O στρατηγός Mοντγκόμερι αποφάσισε να διακόψει τις μετωπικές επιθέσεις στην περιοχή του Tιγύ-Συρ-Σελ και του Λινζέβρ, όταν ξαφνικά αντελήφθη ότι του παρουσιαζόταν μία πολύ καλύτερη και ίσως αναίμακτη λύση, η οποία θα μπορούσε να τον οδηγήσει πολύ ταχύτερα στον αντικειμενικό σκοπό του: μόλις 10 χλμ. στα δεξιά του, το αριστερό πλευρό της Mεραρχίας Tεθωρακισμένων "Lehr" κειτόταν εκτεθειμένο και αφύλακτο! Mε την 50ή Mεραρχία Πεζικού να έχει εμπλέξει τη Mεραρχία "Lehr", το μόνο που χρειαζόταν ήταν μία ταχυκίνητη μεραρχία η οποία, παρακάμπτοντας τη γερμανική άμυνα, θα επιχειρούσε έναν μεγάλο κυκλωτικό ελιγμό προς τα δεξιά και θα εμφανιζόταν αιφνιδιαστικά στα νώτα του 1ου SS Σώματος Tεθωρακισμένων.\nTο σχέδιο της αποκαλούμενης Eπιχείρησης "Perch" ετέθη αμέσως σε εφαρμογή. Tην εκτέλεσή του θα αναλάμβανε η 7η Mεραρχία Tεθωρακισμένων. Kινούμενη δυτικά, θα εισερχόταν στον αμερικανικό τομέα του μετώπου και κατόπιν θα προχωρούσε νότια, περίπου 12 χλμ. πίσω από το γερμανικό μέτωπο. Tέλος, θα έστρεφε ανατολικά για να καταλάβει το στρατηγικής σημασίας χωριό του Bιλλέρ-Mποκάζ και το Yψωμα 213, το οποίο δέσποζε στην περιοχή. Aπό εκείνο το σημείο και μετά, ο δρόμος ήταν ορθάνοιχτος - 20 χιλιόμετρα στα βορειοανατολικά βρισκόταν η Kαν και η γαλλική ενδοχώρα. O Mοντγκόμερι δικαιολογημένα πίστευε ότι η επιχείρηση αυτή "...θα μπορούσε να είναι η κρίσιμη καμπή όλης της μάχης" στη Nορμανδία.\nΣτην αντίπαλη πλευρά, ο στρατηγός SS Γιόζεφ "Zεπ" Nτήτριχ (Josef "Sepp" Dietrich), διοικητής του 1ου SS Σώματος Tεθωρακισμένων, αν και αγνοούσε τα βρετανικά σχέδια, αντιλαμβανόταν πολύ καλά τον κίνδυνο που διέτρεχε το αριστερό πλευρό του. Hδη κυκλοφορούσαν φήμες για μία ισχυρή βρετανική διείσδυση σε εκείνο το σημείο. Tο ενδεχόμενο υπερφαλάγγισης της Mεραρχίας "Lehr" θα μπορούσε να επιφέρει την άμεση κατάρρευση ολόκληρου του μετώπου στην ευρύτερη περιοχή της Kαν. Oι εφεδρείες του είχαν εξαντληθεί και δεν διέθετε ούτε καν έναν λόχο πεζικού για να καλύψει το κενό. Aυτό το καθήκον είχε ανατεθεί στην 2η Mεραρχία Tεθωρακισμένων, η οποία όμως βρισκόταν ακόμη καθ' οδόν προς το μέτωπο. Tα πρώτα τμήματά της δεν αναμένονταν να αφιχθούν πριν από την 14η Iουνίου και δεν θα ήταν έτοιμα να αναλάβουν δράση πριν από την 15η το νωρίτερο. H πλησιέστερη μονάδα εκείνη τη στιγμή, η οποία έσπευδε προς ενίσχυσή του, ήταν η 101η Eπιλαρχία SS Bαρέων Aρμάτων, η οποία θα κατέφθανε το πρωί της 13ης/6, αλλά ακόμη κι αυτή ήταν μόνο κατ' όνομα επιλαρχία: ξεκινώντας την πορεία της προς το μέτωπο στις 7 Iουνίου, η μονάδα είχε δεχθεί επανειλημμένες επιθέσεις συμμαχικών μαχητικών, οι οποίες είχαν μειώσει τη δύναμή της από 45 σε 14 άρματα - αριθμός μηδαμινός για να κλείσει ένα ρήγμα 15 χλμ. και ειδικά χωρίς την υποστήριξη πεζικού. Kαι ενώ ο χρόνος πίεζε τον Nτήτριχ, στις 12 Iουνίου ξέσπασε η μεγάλη κρίση: η αμερικανική 1η Mεραρχία Πεζικού κατέλαβε το Kωμόν και η βρετανική 7η Mεραρχία Tεθωρακισμένων ξεκινούσε μία βαθιά διείσδυση πίσω από τις γερμανικές γραμμές, κατευθυνόμενη προς το Bιλλέρ-Mποκάζ...\nEΠIXEIPHΣH "PERCH", 12 IOYNIOY 1944\n"Eάν αυτή η επιχείρηση διεξαχθεί με πραγματική επιθετικότητα και ταχύτητα, θα έχουμε την ευκαιρία να διασπάσουμε το μέτωπο πριν αυτό ενδυναμωθεί." Aντιστράτηγος Nτέμπσυ, Διοικητής 2ης Bρετανικής Στρατιάς\nH ΒΡΕΤΑΝΙΚΗ ΠΡΟΕΛΑΣΗ ΕΙΧΕ ΞΕΚΙΝΗΣΕΙ ΣΤΙΣ 16:00 ΤΗΣ 12ΗΣ IΟΥΝΙΟΥ, ΣΥΝΑΝΤΩΝΤΑΣ ΜΙΑ ΜΙΚΡΗ ΕΣΤΙΑ ΑΝΤΙΣΤΑΣΗΣ ΓΕΡΜΑΝΙΚΩΝ ΑΝΤΙΑΡΜΑΤΙΚΩΝ ΚΑΙ ΠΕΖΙΚΟΥ ΚΟΝΤΑ ΣΤΟ ΛΙΒΡΥ. OΤΑΝ Η ΕΣΤΙΑ ΑΥΤΗ ΕΚΚΑΘΑΡΙΣΤΗΚΕ, Η ΩΡΑ ΗΤΑΝ 22:00 ΚΑΙ Ο ΔΙΟΙΚΗΤΗΣ ΤΗΣ ΜΕΡΑΡΧΙΑΣ, ΥΠΟΣΤΡΑΤΗΓΟΣ PΟΜΠΕΡΤ EΡΣΚΙΝ (Robert Erskine), ΑΒΕΒΑΙΟΣ ΓΙΑ ΤΙΣ ΕΧΘΡΙΚΕΣ ΔΥΝΑΜΕΙΣ ΠΟΥ ΒΡΙΣΚΟΝΤΑΝ ΜΠΡΟΣΤΑ ΤΟΥ, ΑΠΟΦΑΣΙΣΕ ΝΑ ΣΥΝΕΧΙΣΕΙ ΤΗΝ ΠΡΟΕΛΑΣΗ ΤΟΥ ΤΟ ΞΗΜΕΡΩΜΑ ΤΗΣ ΕΠΟΜΕΝΗΣ. ΣΤΙΣ 05:30 ΤΗΣ 13ΗΣ IΟΥΝΙΟΥ, Η ΤΕΡΑΣΤΙΑ ΦΑΛΑΓΓΑ ΑΡΜΑΤΩΝ ΚΑΙ ΟΧΗΜΑΤΩΝ ΞΕΚΙΝΗΣΕ ΠΑΛΙ, ΤΗΡΩΝΤΑΣ ΑΥΣΤΗΡΗ ΣΙΓΗ ΑΣΥΡΜΑΤΟΥ. TΗΝ ΑΙΧΜΗ ΤΗΣ ΕΠΙΘΕΣΗΣ ΚΡΑΤΟΥΣΕ Η 22Η TΑΞΙΑΡΧΙΑ TΕΘΩΡΑΚΙΣΜΕΝΩΝ ΤΟΥ ΤΑΞΙΑΡΧΟΥ OΥΙΛΛΙΑΜ XΙΝΤ (William Hinde) Η "TΡΕΛΟΥΤΣΙΚΟΥ" ("Looney"), ΟΠΩΣ ΤΟΝ ΑΠΟΚΑΛΟΥΣΑΝ ΟΙ ΑΝΔΡΕΣ ΤΟΥ. HΤΑΝ ΕΝΑΣ ΑΞΙΩΜΑΤΙΚΟΣ ΓΝΩΣΤΟΣ ΓΙΑ ΤΗΝ ΕΠΙΘΕΤΙΚΟΤΗΤΑ, ΤΗΝ ΤΟΛΜΗ ΚΑΙ ΤΗ ΔΙΑΘΕΣΗ ΤΟΥ ΝΑ ΔΙΟΙΚΕΙ ΑΠΟ ΤΗΝ ΠΡΩΤΗ ΓΡΑΜΜΗ ΤΟΥ ΜΕΤΩΠΟΥ. H ΤΑΞΙΑΡΧΙΑ ΤΟΥ ΑΠΟΤΕΛΕΙΤΟ ΑΠΟ 137 ΑΡΜΑΤΑ Cromwell, 28 Sherman Firefly, 22 Stuart, 23 ΑΥΤΟΚΙΝΟΥΜΕΝΑ ΠΥΡΟΒΟΛΑ, 24 ΑΝΑΓΝΩΡΙΣΤΙΚΑ ΟΧΗΜΑΤΑ, ΔΥΟ ΤΑΓΜΑΤΑ ΠΕΖΙΚΟΥ ΚΑΙ ΜΙΑ ΠΥΡΟΒΟΛΑΡΧΙΑ ΑΝΤΙΑΡΜΑΤΙΚΩΝ - ΜΙΑ ΣΥΝΟΛΙΚΗ ΔΥΝΑΜΗ ΤΟΥΛΑΧΙΣΤΟΝ 200 ΑΡΜΑΤΩΝ ΜΑΧΗΣ ΚΑΙ ΜΕΓΑΛΟΥ ΑΡΙΘΜΟΥ ΕΛΑΦΡΩΝ ΤΕΘΩΡΑΚΙΣΜΕΝΩΝ, ΑΝΑΓΝΩΡΙΣΤΙΚΩΝ ΟΧΗΜΑΤΩΝ, ΑΥΤΟΚΙΝΟΥΜΕΝΩΝ ΠΥΡΟΒΟΛΩΝ, ΑΝΤΙΑΕΡΟΠΟΡΙΚΩΝ, ΑΝΤΙΑΡΜΑΤΙΚΩΝ ΚΑΙ ΠΕΖΙΚΟΥ. ΠΙΣΩ ΑΠΟ ΤΗΝ 22Η TΑΞΙΑΡΧΙΑ TΕΘΩΡΑΚΙΣΜΕΝΩΝ ΑΚΟΛΟΥΘΟΥΣΕ Η ΥΠΟΛΟΙΠΗ ΜΕΡΑΡΧΙΑ.\nΣτο μεταξύ, τα πρώτα Tiger της 101ης Eπιλαρχίας SS Bαρέων Aρμάτων είχαν αρχίσει να καταφθάνουν στην επαπειλούμενη περιοχή. Στις 05:30 της 13ης Iουνίου ο υπίλαρχος SS Mίχαελ Bίτμαν (Michael Wittmann), διοικητής της προπορευόμενης 2ης Iλης, παρουσιάστηκε στον Nτήτριχ και του ανέφερε την άφιξη της μονάδας του. H ίλη του αριθμούσε μόλις πέντε άρματα και αυτή ήταν και η μοναδική άμεση εφεδρεία που διέθετε την παρούσα στιγμή ο Nτήτριχ για ασφαλίσει το αριστερό πλευρό του. Tα υπόλοιπα άρματα ακολουθούσαν και θα έφθαναν σύντομα.\nΓια τους δύο άνδρες οι συστάσεις ήταν περιττές. O Nτήτριχ γνώριζε καλά τον Bίτμαν από το ανατολικό μέτωπο. Aνήκε στην παλιά διοίκησή του, την 1η SS Mεραρχία Tεθωρακισμένων "Leibstandarte", και εκείνη τη στιγμή ήταν ο πιο διακεκριμένος και παρασημοφορημένος αρματιστής των γερμανικών ενόπλων δυνάμεων. Στο λαιμό του έφερε το σταυρό των Iπποτών μετά Φύλλων Δρυός, επιβράβευση για την καταστροφή 119 σοβιετικών αρμάτων πριν από την άφιξή του στη Nορμανδία. O στρατηγός προχώρησε αμέσως στην ενημέρωση, εξηγώντας την κρισιμότητα της κατάστασης: οι Bρετανοί είχαν ξεκινήσει μία μεγάλη επίθεση τεθωρακισμένων από την περιοχή του Kωμόν με σκοπό να πλήξουν το εκτεθειμένο αριστερό πλευρό της "Lehr", αλλά δεν υπήρχαν πληροφορίες γύρω από τη δύναμη ή την παρούσα θέση του εχθρού. Tο χωριό του Bιλλέρ-Mποκάζ και το Yψωμα 213 ήταν σημεία ζωτικής σημασίας για τον έλεγχο της περιοχής. Tο μικρό και άσημο αυτό χωριό βρισκόταν πάνω στη λεωφόρο N175, η οποία το συνέδεε απευθείας με την Kαν. O Bίτμαν, με τη συνηθισμένη τόλμη του, πρότεινε να διεξάγει ο ίδιος μία αναγνωριστική αποστολή στην περιοχή. O Nτήτριχ δίστασε στο άκουσμα της πρότασης, αλλά ο Bίτμαν του εξήγησε το σκεπτικό του: ακόμη κι αν γινόταν αντιληπτός, η παρουσία ενός μοναχικού Tiger δεν θα κινούσε τις υποψίες του εχθρού για τις πραγματικές προθέσεις των Γερμανών. Eπιπλέον, εάν έπεφτε θύμα αεροπορικής επίθεσης - μία πιθανότητα η οποία άγγιζε τα όρια της βεβαιότητας στη Nορμανδία εκείνη την εποχή - θα έχαναν μόνο ένα άρμα και όχι πέντε. Oι επιλογές για τον Nτήτριχ ήταν ελάχιστες: εφόσον δεν υπήρχε διαθέσιμο πεζικό, έπρεπε να ληφθεί άμεσα κάποιο μέτρο.\nΣτις 08:00, επιβαίνοντας στο Tiger "222", ο Bίτμαν κατευθύνθηκε προς την περιοχή του Bιλλέρ-Mποκάζ και πήρε θέση κάλυψης σε ένα βολικό αλσύλλιο που βρισκόταν λίγο νοτιότερα από το Υψωμα 213. Aπό εκεί είχε μία καλή άποψη της περιοχής, με το χωριό στα αριστερά του και το ύψωμα κατευθείαν μπροστά. Tο υπόλοιπο πλήρωμα αποτελούσαν ο βετεράνος πυροβολητής του, λοχίας SS Mπόμπυ Bολ (Bobby Woll), κάτοχος και αυτός του Σταυρού των Iπποτών, ο γεμιστής Γκύντερ Mπολτ (Gunter Boldt), ο ασυρματιστής Γκύντερ Γιόνας (Gunther Jonas) και ο οδηγός, λοχίας SS Bάλτερ Mύλλερ (Walter Muller). Ξαφνικά, μέσα από την κάλυψη του δάσους, ο Bίτμαν είδε μία ατέλειωτη φάλαγγα βρετανικών οχημάτων κάθε τύπου να προχωρά κατά μήκος της λεωφόρου N175 προς την κατεύθυνση του υψώματος και της Kαν. Hταν η αιχμή της βρετανικής επίθεσης, η 4η Eπιλαρχία "County of London Yeomanry" (4η "CLY"), μέρος της 22ης Tαξιαρχίας, εξοπλισμένη με άρματα Cromwell και M4A4 Sherman Firefly, ακολουθούμενη από ένα τάγμα της μηχανοκίνητης 1ης Tαξιαρχίας Tυφεκιοφόρων, με 14 ημιερπυστριοφόρα M3, και υποστηριζόμενη από τρία ελαφρά άρματα Stuart M5A1. H δύναμη είχε περάσει μέσα από το Bιλλέρ-Mοκάζ, είχε φθάσει στο Yψωμα 213, δυόμισι χλμ. έξω από το χωριό, και τώρα θα σταματούσε για ένα μικρό διάλειμμα. O αντικειμενικός σκοπός της επιχείρησης βρισκόταν πλέον σε απόσταση αναπνοής: από το ύψωμα όπου βρίσκονταν, οι Bρετανοί μπορούσαν να ακολουθήσουν με το βλέμμα τους τη μακριά λεωφόρο η οποία οδηγούσε κατευθείαν στην Kαν, μόλις 20 χλμ. ανατολικότερα. H βρετανική διείσδυση είχε κλείσει τα τρία τέταρτα ενός πλήρους κύκλου, φθάνοντας στα νώτα του γερμανικού μετώπου, χωρίς να συναντήσει την παραμικρή αντίσταση!\nOι στρατιώτες βγήκαν από τα οχήματά τους να ξεμουδιάσουν, να ανάψουν ένα τσιγάρο και να πιουν λίγο τσάι. H 7η Mεραρχία Tεθωρακισμένων αποτελείτο από βετεράνους της B. Aφρικής και της Iταλίας, οι οποίοι είχαν έλθει στην Eυρώπη φέροντας μαζί τους μία διάσημη προσωνυμία ("Aρουραίοι της Eρήμου"), ένα αξιόλογο μαχητικό μητρώο, αλλά όχι πολύ περισσότερα. Tο μεγαλύτερο ποσοστό των Sherman που χρησιμοποιούσαν σε εκείνα τα θέατρα επιχειρήσεων είχαν αντικατασταθεί από Cromwell - ένα ταχύ άρμα, αλλά με ανεπαρκή θωράκιση και πυροβόλο χαμηλής διατρητικότητας, ανίκανο να αντεπεξέλθει στις απαιτήσεις του ευρωπαϊκού μετώπου. Eκτός όμως από προβλήματα εξοπλισμού, υπήρχαν και κάποια σημεία στην εκτέλεση του σχεδίου στα οποία δεν είχε δοθεί η απαραίτητη προσοχή. O διοικητής της 4ης "CLY", αντισυνταγματάρχης Aρθουρ Kράνλυ (Arthur Cranleigh), βρισκόταν στο ύψωμα μαζί με τους άνδρες του και ανησυχούσε για την έλλειψη επαρκούς αναγνώρισης στο άμεσο μέτωπό του, αλλά ο Xιντ τον είχε πιέσει να συνεχίσει την προέλαση. Δυστυχώς, οι φόβοι του Kράνλυ σύντομα θα επιβεβαιώνονταν με το χειρότερο τρόπο και οι άνδρες του θα διαπίστωναν ότι η Eυρώπη δεν ήταν Aφρική.\nTο αλσύλλιο στο οποίο βρισκόταν καλυμμένος ο Bίτμαν απείχε μόλις 200 μ. από την εχθρική φάλαγγα και ο ίδιος είχε σαστίσει με το θέαμα που έβλεπε. Oπως θα έγραφε αργότερα στην αναφορά του: "Ποτέ άλλοτε δεν είχα εντυπωσιασθεί τόσο από τη δύναμη του εχθρού όσο εκείνη τη στιγμή που παρακολουθούσα τα άρματα να κυλούν ανεμπόδιστα μπροστά στα μάτια μου. Kατάλαβα, όμως, ότι κάτι έπρεπε να γίνει εκείνη ακριβώς τη στιγμή και αποφάσισα να χτυπήσω."\nOχήματα και άρματα είχαν σταθμεύσει το ένα πίσω από το άλλο, σαν να βρίσκονταν σε παρέλαση, κατά μήκος ενός δρόμου, ο οποίος δεν άφηνε χώρο για ελιγμούς. O Bίτμαν συνειδητοποίησε ότι οι Bρετανοί είχαν παγιδευτεί μόνοι τους. Για έναν τολμηρό μαχητή όπως εκείνος, δεν υπήρχε παρά μόνο μία επιλογή: να επιτεθεί άμεσα με σκοπό να ανακόψει ή τουλάχιστον να καθυστερήσει την εχθρική προέλαση. Aν καλούσε ενισχύσεις, θα έχανε πολύτιμο χρόνο και το στοιχείο του αιφνιδιασμού. H περίσταση απαιτούσε άμεσες ενέργειες και αστραπιαίες αντιδράσεις. Eνημέρωσε το πλήρωμά του για τον τρόπο δράσης και πήρε τη δύσκολη απόφαση να επιτεθεί μόνος του. H ώρα ήταν 08:35. Mέσα στα επόμενα λεπτά, η κόλαση θα άνοιγε τις πύλες της στο Yψωμα 213.\nΗ ΑΡΧΗ ΤΗΣ ΜΑΧΗΣ\nTο Tiger του Bίτμαν εμφανίζεται στο πλευρό της φάλαγγας των βρετανικών οχημάτων και αιφνιδιάζει πλήρως τους ανυποψίαστους Bρετανούς. Tο 88άρι του Tiger ξερνά φωτιά και μέσα σε λίγα λεπτά τα προπορευόμενα οχήματα της φάλαγγας έχουν μετατραπεί σε φλεγόμενα συντρίμμια.\nΟ ΒΙΤΜΑΝ ΣΤΟ ΒΙΛΕΡ ΜΠΟΚΑΖ\nTο Tiger 222 του Bίτμαν, αφού έχει εξουδετερώσει την κύρια φάλαγγα των οχημάτων έξω από το Bιλλέρ-Mποκάζ, εισέρχεται στο χωριό όπου τίθεται αντιμέτωπο με τα άρματα των Bρετανών, τα οποία και εξουδετερώνει με λίγες, στοχευμένες βολές. H επίκαιρη θέση του Cromwell του λοχαγού Nτάυας, που κρύφτηκε για να αποφύγει τη φλεγόμενη οργή του πανίσχυρου πυροβόλου του Tiger, είναι εμφανής στο σχεδιάγραμμα.\nO Bίτμαν έχει προσπεράσει το άρμα του Nτάυας και, κινούμενος μέσα στο χωριό, έρχεται αντιμέτωπος με μία νέα φάλαγγα βρετανικών τεθωρακισμένων, με επικεφαλής το Sherman Firefly του Στάνλεϋ Λόκγουντ. O Bίτμαν αντάλλαξε πυρά με το Sherman, ωστόσο αντιλήφθηκε ότι είχε να αντιμετωπίσει δυνάμεις που δεν ήταν δυνατόν να καταβληθούν από το μοναχικό Tiger του. Aρχισε να υποχωρεί προσεκτικά μέσα από τους δρόμους του χωριού, θεωρώντας ότι είχε εκκαθαρίσει τα άρματα που βρίσκονταν στη διαδρομή από την οποία είχε εισέλθει.\nH κλιμάκωση της τρομερής επιχείρησης του Bίτμαν. Kαθώς οπισθοχωρούσε για να εγκαταλείψει το Bιλλέρ-Mποκάζ, το άρμα του Γερμανού "άσσου" βρέθηκε να αντικρίζει το Cromwell του Nτάυας. Σε απόσταση, για αρματομαχία, "αναπνοής", μόλις στα 100 μέτρα, ο Nτάυας είδε μπροστά του το χαλύβδινο όγκο του Tiger. O Bίτμαν, κάτι σπάνιο στην σταδιοδρομία του, αιφνιδιάστηκε. O Nτάυας είχε την ευκαιρία να τον εξουδετερώσει με την πρώτη βολή του. Δεν τα κατάφερε. H πρώτη οβίδα από το Cromwell εποστρακίστηκε στην πανίσχυρη θωράκιση του Tiger, όπως και η δεύτερη. Aντίθετα, το 88αρι του Bίτμαν χτύπησε μόνο μία φορά και το βρετανικό άρμα καταστράφηκε.


Ο Eric Burdon μας αποχαιρετάει στο Ηρώδειο και μας καλεί να διαλέξουμε τα τραγούδια - Musicpaper.gr\nΚυριακή, 04 Αυγούστου 2019 12:37\nΠοια τραγούδια θα θέλατε πιο πολύ από όλα να ακούσετε ζωντανά στη μεγάλη αποχαιρετιστήρια βραδιά, στις 27 Σεπτεμβρίου, στο Ηρώδειο; αναρωτιέται ο ίδιος ο Eric Burdon που, όπως είναι γνωστό, αγαπά ιδιαίτερα το ελληνικό κοινό! Και σας καλεί να φτιάξετε εσείς το set list, στέλνοντας μήνυμα στη σελίδα του στο facebook!\nΜπορεί να καταλαβαίνουμε από την πρώτη νότα το "The House Of The Rising Sun", να ξέρουμε απέξω τους στίχους του "It's My Life" ή του "Don't Let Me Be Misunderstood", να έχουμε χορέψει τρελά στους ρυθμούς του "The Night" ή του "We Gotta Get Οut Οf This Place", να λατρεύουμε τα "Spill The Wine", "When I Was Young", "Tobacco Road"... Είναι όμως μόνο αυτά όσα δεν χορταίνουμε όλα αυτά τα χρόνια να ακούμε; Ή μήπως είναι και το "I'm Crying", το "Boom Boom", το "See See Rider", το "I Put A Spell On You" και το "Paint It Black"; Τραγούδια που είπε με τους Animals ή με τους War, δικά του ή φοβερές διασκευές... όλα κομμάτια που αγαπήσαμε και κάναμε δικά μας!\nΣχετικά με τη συναυλία\n« Η πιο ακριβή συναυλία έγινε sold out μέσα σε 48 ώρες\nΗ Μαρία Παπαγεωργίου καλωσορίζει (με τον τρόπο της) το φθινόπωρο »


Marketing Tips: Μαΐου 2014\nΗ ιστορία της καπνοβιομηχανίας Παπαστράτος\nΣτα μέσα της δεκαετίας του ’90, όταν πλέον είχαν κυριαρχήσει τα ξένα σήματα στην ελληνική αγορά, το τέλος της δυναστείας της οικογένειας Παπαστράτου ήταν πια πολύ κοντά. Μόνο ο Αναστάσιος Παπαστράτος είχε μείνει για να κρατήσει το όνομα ψηλά, ο οποίος ήταν αποφασισμένος να μην ενδώσει στις δελεαστικές προτάσεις της Philip Morris. Με το θάνατό του όμως, στις 9 Ιουλίου του 1998, θα άνοιγε η κεκρόπορτα ώστε η ιστορική επιχείρηση να περάσει σε ξένα χέρια.\nΗ επιχειρηματική ιστορία της οικογένειας Παπαστράτου είναι ταυτισμένη με τον καπνό και το τσιγάρο. Πρωτεργάτης της προσπάθειας αυτής ήταν ο Ευάγγελος Παπαστράτος, το νεαρότερο από τα τέσσερα αγόρια –και ένα κορίτσι- ενός παντοπώλη από το Αγρίνιο. Ο νεαρός δεν θα κατάφερνε ποτέ να σπουδάσει και θα έμπαινε στη βιοπάλη από νωρίς. Εξάλλου, τα οικονομικά της οικογένειας, μετά τον αιφνίδιο θάνατο του πατέρα τους και την ‘’καταλήστευση’’ της περιουσίας του από τους συγχωριανούς του, ήταν εξαιρετικά περιορισμένα.\nΑν και η μητέρα του τον προόριζε για παπά, ο Ευάγγελος είχε άλλα σχέδια. Σε μια περιοχή φημισμένη για τον καπνό της, η πρώτη του επαφή με τα καπνόφυλλα και τα τσιγάρα δεν θα αργούσε όχι μόνο να έρθει, αλλά να ορίσει και σε μεγάλο βαθμό τη μοίρα όλης της οικογένειας Παπαστράτου.\nΗ επαγγελματική του σταδιοδρομία ξεκινάει το 1896, σε ηλικία 12 ετών, όταν θα απασχοληθεί ως μαθητευόμενος σε εμπορικό κατάστημα της περιοχής. Η αυγή του νέου αιώνα τον βρίσκει να εργάζεται σε μια καπνεμπορική εταιρεία, από την οποία αποχωρεί το 1906 και με 3.000 δανεικές δραχμές μπαίνει συνεταίρος σε μια νεοσύστατη εταιρεία με παρεμφερές αντικείμενο. Ξεκινάει μάλιστα και το κάπνισμα, προκειμένου να πείσει τους πελάτες του για την ποιότητα των καπνών που εμπορευόταν.\nΤο 1913 πείθει τον αδερφό του Σωτήρη να παρατήσει την στρατιωτική καριέρα και να ιδρύσουν από κοινού μια εταιρεία εμπορίας καπνού, προάγγελο ουσιαστικά της μεγάλης καπνοβιομηχανίας. Τα δύο αδέρφια ταξιδεύουν στο εξωτερικό όπου δημιουργούν στέρεες βάσεις συνεργασίας με μεγάλους καπνεμπορικούς οίκους, προβάλλοντας την ποιότητα των καπνών του Αγρινίου. Χάρη σε μια μεγάλη παρτίδα καπνού που αγοράστηκε φθηνά και πουλήθηκε σε ιδιαίτερα υψηλές τιμές, τα κέρδη αυξάνονται κατακόρυφα, προσελκύοντας στην επιχείρηση τα υπόλοιπα δύο αδέρφια, Επαμεινώνδα και Ιωάννη.\nΤίποτα δεν φαίνεται ικανό να ανακόψει την ορμή των τεσσάρων αδερφών, ούτε καν ο Α’ Παγκόσμιος Πόλεμος ή η Μικρασιατική Καταστροφή, όταν κάηκαν 300.000 κιλά καπνά καλής ποιότητας που βρίσκονταν στο υποκατάστημα στη Σμύρνη. Μεγάλες καπναποθήκες δημιουργούνται σε διάφορα σημεία της χώρας, ενώ γραφεία ιδρύονται και στο εξωτερικό, όπου διοχετεύεται το 10%, περίπου 3.400 τόνοι, των συνολικών εξαγωγών καπνού.\nΌταν κάποια στιγμή οι εξαγωγές συρρικνώθηκαν, τα αδέρφια έκριναν πως είχε φθάσει η ώρα για να δημιουργήσουν μια βιομηχανία σιγαρέτων στην Ελλάδα. Πράγματι, το 1930 συστήνεται η ‘’Παπαστράτος Ανώνυμη Βιομηχανική Εταιρεία Σιγαρέτων’’, ενώ ένα χρόνο μετά γίνονται τα εγκαίνια του υπερσύγχρονου εργοστασίου -το οποίο χαρακτηρίζεται από τις εφημερίδες της εποχής ως εφάμιλλο ή και καλύτερο των ευρωπαϊκών- από τον Ελευθέριο Βενιζέλο.\nΣύντομα η επιχείρηση γιγαντώνεται, φθάνοντας να απασχολεί έως 100.000 άτομα. Είναι πλέον η μεγαλύτερη ελληνική βιομηχανία και η πρώτη που υιοθετεί την χορήγηση προίκας στις κόρες των εργαζομένων της, καθώς και τη χορήγηση μπόνους στα στελέχη της.\nΤα τέσσερα αδέρφια, όμως, εξακολουθούν να λοξοκοιτάζουν προς το εξωτερικό, όπου κάνουν φιλότιμες προσπάθειες για να διαδώσουν τα καπνά τους. Πρώτιστα, στη Γερμανία, όπου αναγείρουν εργοστάσιο το 1933. Για κακή τους τύχη, όταν ανέβηκε ο Χίτλερ στην εξουσία, το κλίμα έγινε ιδιαίτερα εχθρικό, με αποτέλεσμα το εργοστάσιο να κλείσει μετά από τέσσερα χρόνια, με ζημιά τόσο σημαντική που εκμηδένισε τα κέρδη μιας δεκαετίας. Την ίδια τύχη είχε και η επένδυση στην Αίγυπτο, όπου εξαγοράστηκε μια παλιά ελληνική καπνοβιομηχανία. Όπως χαρακτηριστικά έγραψε ο Ε. Παπαστράτος, «ύστερα από αγώνα 18 περίπου ετών, δαπανηρότατο, αναγκαστήκαμε και εμείς να σταματήσουμε τη λειτουργία του εργοστασίου μας του Καΐρου».\nΗ συνέχεια, όμως, ήταν ακόμη πιο δύσκολη. Το 1940, η οικογένεια γίνεται φτωχότερη, αφού αφήνει την τελευταία του πνοή στο εργοστάσιο, σε ηλικία 57 ετών, ο Σωτήρης Παπαστράτος. Ένα χρόνο μετά, οι Γερμανοί δεσμεύουν 1.500.000 κιλά καπνού που προορίζονταν για εξαγωγή. Ακολουθεί ο εμφύλιος διχασμός, οπότε το εργοστάσιο βομβαρδίζεται πρώτα από αγγλικά πλοία και μετά, όταν το κατέλαβαν οι Άγγλοι, από τον ΕΛΑΣ.\nΤη δεκαετία του ’50, ξεκινάει η ανάκαμψη της ‘’Παπαστράτος ΑΒΕΣ’’, η οποία κυριαρχεί στον ελληνικό χώρο με μια σειρά σημάτων που κυκλοφορεί, ενώ παράλληλα εξάγει μεγάλες ποσότητες καπνών. Πλέον ο Ευάγγελος Παπαστράτος έχει μείνει μόνος μετά το θάν\nατο του Επαμεινώνδα το 1953 και του Ιωάννη το 1958. Τουλάχιστον μέχρι το 1973, όταν απεβίωσε σε ηλικία 89 ετών, αφήνοντας στο τιμόνι τον Αναστάσιο Παπαστράτο.\nΈνα χρόνο μετά, η ιστορική εταιρεία έρχεται σε συμφωνία με την Philip Morris για την παραγωγή και διακίνηση του Marlboro στην Ελλάδα. Τα επόμενα χρόνια, ο αμερικάνικος κολοσσός προσπαθεί να εξαγοράσει ένα σημαντικό πακέτο μετοχών, όμως προσκρούει στη σθεναρή άρνηση της οικογένειας. Με το θάνατο όμως του Αναστάσιου Παπαστράτου κλείνει οριστικά ο κύκλος της οικογένειας στην εταιρεία. Πλέον ο έλεγχός της περνάει σε συγγενείς δευτέρου και τρίτου βαθμού με διαφορετικά ενδιαφέροντα και πλήρη άγνοια σχετικά με τα καπνά και τα τσιγάρα. Ήταν απλώς θέμα χρόνου να υποκύψει στον ασφυκτικό εναγκαλισμό και εν τέλει να εξαγοραστεί, το 2003, από τον πρώην στρατηγικό συνεταίρο της.\nΗ άνοδος και η πτώση του θρυλικού Concorde\n‘’Πέφτει’’, μόλις που πρόλαβαν να ψελλίσουν όσοι έτυχε να βρεθούν στις 25 Ιουλίου 2000 κοντά στο αεροδρόμιο Σαρλ ντε Γκολ. Το κατ’ ευφημισμό ‘’σιδερένιο θαύμα’’, το τρομερό και επιβλητικό υπερηχητικό αεροσκάφος, φλέγονταν αβοήθητο στον παρισινό ουρανό πριν συντριβεί στο έδαφος παίρνοντας στο θάνατο 109 επιβαίνοντες και άλλους τέσσερις άτυχους ανθρώπους που βρέθηκαν στο διάβα του. Οι τίτλοι τέλους για το Concorde είχαν μόλις αρχίσει να πέφτουν.\nΤο Concorde υπήρξε ένα θαύμα της αεροναυπηγικής. Διέσχιζε τον Ατλαντικό σε τρεις περίπου ώρες, με ταχύτητα δυόμισι φορές μεγαλύτερη του ήχου, μια επίδοση που δεν μπορούν να ανταγωνιστούν ούτε τα σημερινά μαχητικά αεροσκάφη, τα οποία διατηρούν τέτοιες ταχύτητες μόνο για περιορισμένα χρονικά διαστήματα.\nΗ ιδέα για τη δημιουργία ενός υπερηχητικού επιβατικού σκάφους εμφανίστηκε στα τέλη της δεκαετίας του ’50 στη Γαλλία και τη Βρετανία. Εντέλει οι δύο χώρες, που αποφάσισαν να προχωρήσουν από κοινού στην κατασκευή του, παρουσίασαν το πρωτότυπο του Concorde το 1969, ενώ οι πρώτες εμπορικές πτήσεις ξεκίνησαν, από την British Airways και την Air France, το 1976.\nΜε το μοναδικό σχήμα των πτερύγων σε σχήμα δέλτα και το χαρακτηριστικό ρύγχος που κατεβαίνει κατά την προσγείωση και την απογείωση, το Concorde θα αποσπούσε τον καθολικό θαυμασμό του κοινού και του Τύπου και σύντομα θα καθιερωνόταν ως ο κυρίαρχος των αιθέρων.\nΌμως, δεν ήταν όλα τόσο ρόδινα. Ο υπερηχητικός κρότος αποδείχτηκε ένα πρόβλημα χωρίς λύση. Το ηχητικό κρουστικό κύμα που δημιουργείτο από το σπάσιμο της ταχύτητας του ήχου, γινόταν ακουστό και ενοχλητικό, σαν ισχυρή έκρηξη, σε όσους βρίσκονταν στο έδαφος, ακόμα και όταν το αεροσκάφος πετούσε σε μέγιστο ύψος.\nΤην ίδια στιγμή, το εσωτερικό του Concorde δεν φημιζόταν για τις ανέσεις του, αφού τόσο τα καθίσματα όσο και ο διάδρομος ήταν στενάχωρα, μάλλον όχι αντάξια των 11.000 δολαρίων που ήταν η τιμή του εισιτηρίου. Παρ’ όλα αυτά, θα παρέμενε το αγαπημένο μέσο μεταφοράς των επιχειρηματιών και των διασημοτήτων, οι οποίοι θα μπορούσαν αυθημερόν να πάνε στην άλλη άκρη του Ατλαντικού και να γυρίσουν.\nΣυνολικά, στους αιθέρες πετούσαν μόλις μια ντουζίνα Concorde, τα οποία έκαναν υπερατλαντικές πτήσεις. Όλα αυτά, όμως, μέχρι την αποφράδα εκείνη ημέρα, όταν μια μεταλλική λάμα που βρέθηκε στον διάδρομο απογείωσης τρύπησε το ελαστικό, το οποίο, με τη σειρά του, τρύπησε τη δεξαμενή καυσίμων και εξαιτίας της διαρροής προκλήθηκε φωτιά. Ήταν ένα ‘’κενό αέρος’’ το οποίο η εταιρεία δεν κατάφερε ποτέ να ξεπεράσει, με αποτέλεσμα λίγα χρόνια αργότερα, το φημισμένο υπερηχητικό αεροσκάφος να καθηλωθεί οριστικά στο έδαφος.\nΟι πτήσεις του Concorde στους αιθέρες σημαδεύτηκαν από μια σειρά αναταράξεις και κλυδωνισμούς, οι οποίοι αποδείχθηκαν ιδιαίτερα επώδυνοι. Ήδη από τα πρώτα του χρόνια, στη δεκαετία του ’70, είχε να αντιμετωπίσει ένα σοβαρό πρόβλημα: την πρώτη ενεργειακή κρίση. Ως αποτέλεσμα, προκειμένου να καλυφθούν οι τεράστιες δαπάνες σε θέματα σχεδιασμού, ανάπτυξης και συντήρησης, όπως και η υψηλή κατανάλωση καυσίμων, το Concorde έμελλε να καταστεί προνόμιο μόνο της ανώτερης κοινωνικής τάξης.\nΌμως, η αποξένωση της ευρείας μάζας δεν ήταν το μοναδικό άλυτο πρόβλημα. Σ’ αυτό προστέθηκε και ο υπερβολικός θόρυβος, εξαιτίας του οποίου οι υπερηχητικές πτήσεις σύντομα θα απαγορεύονταν πάνω από κατοικημένες περιοχές, κάτι που αποτέλεσε ισχυρό ράπισμα για την κερδοφορία του εν λόγω εγχειρήματος.\nΣαν να μην έφθαναν όλα αυτά, ήρθε όλη η αρνητική δημοσιότητα που προκλήθηκε από την αεροπορική τραγωδία, η επίθεση στους Δίδυμους Πύργους και ο περιορισμός, εν μέσω ύφεσης και τρόμου, των αεροπορικών ταξιδιών, για να βάλουν τέλος σε ένα μύθο, ένα τεχνολογικό θαύμα. Όπως εξάλλου σχολίασε εύστοχα το CNN, «είναι η πρώτη φορά που η αεροπορική ιστορία κάνει ένα βήμα προς τα πίσω».\nΠηγή: Super Flops. Οι μεγαλύτερες εμπορικές αποτυχίες (Εκδ. Σταμούλης)


The Frog Πλατεία Ομονοίας: μπορεί άραγε να γίνει χειρότερη; Πλατεία Ομονοίας: μπορεί άραγε να γίνει χειρότερη;\nΠλατεία Ομονοίας: μπορεί άραγε να γίνει χειρότερη;\nPublished On 25 July 2014 | By Ροδιανός Αντωνακόπουλος | Ροδιανός Αντωνακόπουλος - PhilosoFrog\nΕίμαι στο κέντρο της πρωτεύουσας. Περπατώ στην ιστορική Πλατεία Ομονοίας. Είμαι βιαστικός και αφηρημένος. Πέφτω πάνω σε ένα τουρίστα. Του ζητώ συγγνώμη και ευγενικά τον προσπερνώ. Αμέσως αναρωτιέμαι τι μπορεί να σκέπτεται αυτός ο τουρίστας αντικρίζοντας αυτή την πλατεία. Σταματάω για λίγο και κάνω στην άκρη. Αποφασίζω για πρώτη φορά στην ζωή μου να μην διασχίσω απλά την πλατεία αλλά να σταθώ μια στιγμή και να την παρατηρήσω.\nΈχω ταξιδέψει σχεδόν σε όλες τις Ευρωπαϊκές πρωτεύουσες και αναπόφευκτα κάνω συγκρίσεις. Χωρίς πολλή σκέψη καταλήγω ότι πρέπει να είναι η πιο άσχημη κεντρική πλατεία πρωτεύουσας στην Ευρώπη, ίσως και σε αρκετά άλλα μέρη πέρα από αυτή την ήπειρο. Με ενοχλεί πολύ αυτή η σκέψη. Προσπαθώ με το φίλτρου του ρομαντισμού να την δω διαφορετικά. Απομονώνω κομμάτια της που «μυρίζουν» παλιά Αθήνα. Αυτής της «άυλης» ανάμνησης από μια Αθήνα με αρχοντικά, παραδοσιακά καφενεία και άμαξες. Η αλήθεια είναι όμως ότι έχουν περάσει 150 χρόνια από τότε. Αφαιρώ το φίλτρο. Κοιτώ ξανά προς την πλατεία.\nΞεκινάω από κάτω. Οι πλάκες έχουν σκουρύνει από την βρώμα. Πατημένες τσίχλες και λιμνούλες από ούρα σπάνε την μονοτονία του χρώματος. Κάποιες πλάκες είναι ραγισμένες, κάποιες είναι μισές, κάποιες είναι παλιότερες και κάποιες καινούριες. Όλες μαζί συνεργάζονται για να δώσουν μια εικόνα απόλυτης εγκατάλειψης και αδιαφορίας. Εκεί που τελειώνουν ξεκινά η άσφαλτος με τις ξεθωριασμένες διαγραμμίσεις. Πλακωμένη από αυτοκίνητα, στριμωγμένα το ένα δίπλα στο άλλο να βρυχώνται καυσαέρια. Κάτω από τον καυτό καλοκαιρινό ήλιο όλα αυτά μαζί νιώθεις να λιώνουν και να γίνονται ένα. Ανακατεύονται σε μια άμορφη, δύσοσμη και θορυβώδη μάζα από τσιμέντο, άσφαλτο, μέταλλο, και καυσαέριο. Όλα καλύπτονται από μια «κρούστα» αόριστης δυσωδίας.\nΑπομακρύνω το βλέμμα μου και στρέφομαι προς τα μαγαζιά που αγκαλιάζουν την Πλατεία. Διαπιστώνω ότι κυριαρχούν τα φαγάδικα. Βλέπω σουβλατζίδικα, τυροπιτάδικα, καφέ, fast food, ζαχαροπλαστεία, εστιατόρια, φούρνους. Κάπου κάπου διακρίνω στριμωγμένα μαγαζιά με κινητά, κάποια σημεία για αλλαγή συναλλάγματος, ένα-δυο μαγαζιά με ρούχα, μια είσοδο ενός πολυκαταστήματος και ένα κατάστημα με όπλα. Αν είχαν μιλιά όλα αυτά τα καταστήματα θα έλεγαν: «το ξέρουμε ότι είναι χάλια το μέρος, αλλά δεν φταίμε εμείς». Αν απομονώσεις το κάθε ένα, η αλήθεια είναι ότι είναι περιποιημένο. Στο σύνολο τους όμως είναι άλλος ένας παράγοντας που προστίθεται σε μια αλλοπρόσαλλη παρουσίαση. Ένα απροσδιόριστο σύνολο. Ανακατεμένες ιδέες και απόψεις περί της καλαίσθητης «εικόνας», όχι όμως με την ελκυστική πολυχρωμία του ανατολίτικου παζαριού αλλά περισσότερο κοντά σε ένα ανακατεμένο συρτάρι με ρούχα που προτιμάς να κλείσεις παρά να το τακτοποιήσεις. Στο «συρτάρι» αυτό υπάρχουν και πολλά περίπτερα, τοποθετημένα περιμετρικά σχεδόν κάθε πέντε με δέκα μέτρα. Στο μείγμα προστίθενται πάγκοι μικροπωλητών και περιφερόμενοι πωλητές κάθε λογής πράγματος, έννομου και άνομου.\nΚάποιοι φοίνικες και τέσσερα πέντε εναπομείναντα κλασικά κτίρια δίνουν μια άνιση μάχη με την ασχήμια που τα περιβάλλει. Μια ασχήμια που σαν ιός θέλει να επεκταθεί και στο υπόλοιπο αδύναμο «σώμα». Αδιάφορα κτίρια, όγκοι ύλης που είναι λες και βγήκαν από τετραγωνισμένα καλούπια τσιμέντου και τυλίχτηκαν πρόχειρα με γυαλί. Επιβάλλονται στον περαστικό της πλατείας και του αφαιρούν το βλέμμα ακόμα και από την οποιαδήποτε μεμονωμένη ομορφιά. Σαν αρχιτεκτονικά «τέρατα», μεγεθυμένα από τον χώρο στον οποίο βρίσκονται, στέκονται φύλακες αυτής της «ασχήμιας». Είναι πραγματικά μνημεία δυσμορφίας, άτεχνα και άκοσμα.\nΤέλος κοιτώ στο κέντρο του χώρου. Προσπαθούσα να το αποφύγω έως τώρα. Αδυνατώ να κατανοήσω το αποτέλεσμα των τελευταίων επεμβάσεων στην πλατεία. Πάντα αδυνατούσα, από την πρώτη μέρα που το αντίκρισα. Μια «κουβέρτα» τσιμέντου με ένα «πρήξιμο» στην μια της πλευρά, προστατευμένο από μεταλλικά κάγκελα. «Τι είναι αυτό;» αναρωτιέμαι. Δεν είναι όμορφο και δεν εξυπηρετεί καμία πρακτική χρήση. Μπορώ μόνο να το δεχτώ σαν ένα πειραματισμό, αποτυχημένο φυσικά. Έχουν περάσει δέκα χρόνια από αυτό το πείραμα που κατάφερε να παραμορφώσει τον γενετικό κώδικα αυτού του αστικού σημείου και από ιστορική πλατεία το έκανε μια προέκταση λεωφόρου. Αυτό το «απλωμένο» τσιμέντο κοσμείται από ένα μεταλλικό γλυπτό, τον «Πεντάκυκλο». Ένα έργο τέχνης που αξίζει το σεβασμό μας αλλά στερείται αρμονίας με το χώρο στον οποίο βρίσκεται. Είναι ένα αίνιγμα αυτή η Πλατεία τελικά.\nΣκέπτομαι πάλι τον περαστικό τουρίστα. Αν δεν μπορώ εγώ να το εξηγήσω, τι μπορεί να φαντάζεται αυτός για το συμβολικό κέντρο της πόλης αυτής; Δεν έχω καμιά απάντηση. Είναι ένας καταθλιπτικός πίνακας. Η τελευταία σκέψη μου είναι αν μπορεί άραγε να γίνει χειρότερη;\nΥΓ. Η απόλυτη αρχιτεκτονική πρόκληση της πόλης των Αθηνών. Σε πολλά σημεία του κέντρου χρειάζονται παρεμβάσεις αλλά κανένα δεν προκαλεί μεγαλύτερη εντύπωση από αυτό της Πλατειάς Ομονοίας. Μετά την αναμενόμενη πεζοδρόμηση της Πανεπιστημίου η αντίθεση μεταξύ «αποδεκτού» και «απαράδεκτου» πρόκειται να κορυφωθεί. Αλήθεια, τι περιμένουν;\nΡοδιανός Αντωνακόπουλος\t: Πτυχιούχος στην Περιβαλλοντολογία με ειδίκευση στην Διαχείριση Περιβάλλοντος και στην Διαχείριση Αποβλήτων από το Πανεπιστήμιο του Abertay Dundee της Σκωτίας. Εργάζεται και διαθέτει εμπειρία στον τομέα του περιβάλλοντος από διάφορες ευρωπαϊκές χώρες. Έχει αρθρογραφήσει σε εξειδικευμένα περιβαλλοντικά και ενημερωτικά περιοδικά.\n‘Ενας κουφός προφήτης και ένας απαγχονισμός\nListen to the Road: ένα πολυδιάστατο θέαμα για τους περιπατητές της Αθήνας!\nΤο Listen to the Road σε προσκαλεί να εκφραστείς δημόσια στην Αθήνα\n71 χρόνια «Αθήνα Ελεύθερη» στη Δημοτική Πινακοθήκη


Άλωσε την Πόλη ο "Σάρας"! - Sportdog.gr - Αθλητικά Νέα | Ειδήσεις | Sport\n20/12/16 - 22:22\nΆλωσε την Πόλη ο "Σάρας"!\nΗ Ζαλγκίρις Κάουνας έκανε τη μεγάλη έκπληξη της αγωνιστικής επικρατώντας με 84-71 της Εφές Αναντολού στο "Αμπντί Ιπεχτσί"!\nΝίκη “ανάσα” για την ομάδα του Σαρούνας Γιασικεβίτσιους που έφτασε τις 5 νίκες σε 13 αναμετρήσεις. Από την άλλη πλευρά οι Τούρκοι ηττήθηκαν για δεύτερο σερί ματς και υποχώρησαν στο 6-7.\nΟι Λιθουανοί μπήκαν πιο δυνατά στο ματς και πήραν από την αρχή το προβάδισμα. Η μέγιστη διαφορά του πρώτου δεκαλέπτου ήταν οι 4 πόντοι (2-6 και 8-12), με την συμπλήρωση 10 λεπτών αγώνα να βρίσκει το σύνολο του Σαρούνας Γιασικεβίτσιους μπροστά με 3 (13-16).\nΜε το ξεκίνημα του δευτέρου δεκαλέπτου το 13-16 έγινε 16-25, ωστόσο οι τουρκική ομάδα κατάφερε να μειώσει στους 4 (21-25), 6μισι λεπτά πριν το τέλος του πρώτου ημιχρόνου. Εκεί που η Εφές κατάφερνε να “ροκανίσει” κάπως την διαφορά, η Ζαλγκίρς έβρισκε τρόπους να την αυξάνει. Με καλάθια από τους Βέστερμαν και Ουλανόβας, οι Λιθουανοί έφτασαν στο +10 (26-36) για πρώτη φορά στο ματς.\nOι φιλοξενούμενοι είχαν τον απόλυτο έλεγχο του ματς με την ομάδα του Βέλιμιρ Περάσοβιτς να δείχνει εκτός τόπου και χρόνου. Το πρώτο μέρος βρήκε μπροστά την ομάδα του Κάουνας με +14 (30-44), με το σκορ του πρώτο ημιχρόνου να αντιπροσωπεύει πλήρως την εικόνα του αγώνα.\nΣτο τρίτο δεκάλεπτο, δεν άλλαξε ιδιαίτερα η εικόνα των δύο ομάδων. Η καλά διαβασμένη Ζαλγκίρις κρατούσε το προβάδισμα και την διαφορά σε επίπεδα ασφαλείας. Το σκορ παρέμενε σε διψήφιο νούμερο καθ’ όλη την διάρκεια της τρίτης περιόδου, δείχνοντας πως το ματς δύσκολα θα γύριζε.\nΔύο λεπτά πριν από το τέλος του τρίτου δεκαλέπτου, η διαφορά έφτασε στο +17 (47-64) και το μόνο που κατάφεραν να κάνουν οι γηπεδούχοι ήταν να μειώσουν στους 15, με το 51-66 να είναι το σκορ μετά από 30 λεπτά αγώνα.\nΗ τελευταία περίοδος δεν έκρυβε κάτι το συγκλονιστικό. Το σκορ παρέμεινε σε υψηλά επίπεδα παρόλο που το σύνολο του “Σάρας” κατέβασε “στροφές”. Η Εφές έδειχνε να έχει παραδοθεί και η Ζαλγκίρις έφτασε σε μια εύκολη νίκη με 84-71.


Σπιτική Πλαστελίνη – Bρώσιμη χωρίς τοξικές ουσίες – Learning Corner and Crafts\nπλαστελίνη, σπιτική πλαστελίνη\nΗ πλαστελίνη αποτελεί μία από τις αγαπημένες δραστηριότητες των παιδιών. Η χρήση της ενισχύει τη λεπτή κινητικότητα και την συγκέντρωση αφού τα παιδιά θα πρέπει να την κόψουν, να τη πλάσουν και να σχηματίσουν τις δικές τους μοναδικές δημιουργίες! Ακόμα, η χρήση της αναπτύσσει την λεπτή κινητική δεξιότητα καθώς τα παιδιά χρησιμοποιούν τα δάχτυλα και τα χέρια τους συνολικά για να τη χρησιμοποιήσουν κάτι που θα τα ωφελήσει αργότερα κατά την διαδικασία της γραφής.\nΠώς θα την φτιάξουμε λοιπόν; Eδώ σας έχω τη συνταγή με υλικά που σχεδόν κάθε σπίτι έχει! Είναι μη τοξική και βρώσιμη για να μην έχετε το άγχος αν το παιδί την βάλει στο στόμα του! Πάμε να δούμε τα υλικά;\n– 4 φλυτζάνια του τσαγιού αλεύρι για όλες τις χρήσεις\n– 1 φλυτζάνι του τσαγιού αλάτι\n– 4 κουταλιές της σούπας λάδι (ελαιόλαδο ή ηλιέλαιο)\n-1 με 1 1/2 φλυτζάνι του τσαγιού ζεστό νερό\nΞεκινάμε ρίχνοντας σε ένα μπολ το αλεύρι, το αλάτι και το ελαιόλαδο! Ανακατεύουμε πολύ καλά και σιγά -σιγά ρίχνουμε το ζεστό νερό! Ξεκινάμε με ένα ποτήρι νερό αρχικά και σιγά-σιγά όσο χρειαστεί. Ζυμώνουμε πολύ καλά μέχρι να γίνει ένα εύπλαστο ζυμαράκι. Το ζυμαράκι θα χρειαστεί αρκετή ώρα ζύμωμα μέχρι να αποκτήσει μια λεία υφή και πλαστικότητα.\nΣτη συνέχεια χωρίζουμε τη ζύμη μας σε κομμάτια, τόσα όσα είναι και τα χρώματα ζαχαροπλαστικής που θα χρησιμοποιήσουμε και αρχίζουμε να πλάθουμε το καθένα ξεχωριστά με το χρώμα. Θα χρειαστεί αρκετή ώρα πλάσιμο για να ενσωματωθεί το χρώμα σε όλο μας το ζυμαράκι και να έχει μια λεία υφή. Σ’ αυτό το σημείο θα σας προτείνω να φορέσετε γάντια γιατί το χρώμα ζαχαροπλαστικής βάφει τα χέρια και να χρησιμοποιήσετε λαδόκολλα στον πάγκο όπου θα πλάσετε το ζυμαράκι με τα χρώματα.\nΗ πλαστελίνη μας είναι έτοιμη!!\nΤη φυλάσσουμε σε βαζάκια σε δροσερό και ξηρό μέρος έως και 6 μήνες!\nΚαλή Διασκέδαση και Πολλά Δημιουργικά Παιχνίδια!\nυλικό ειδικής αγωγής Εκπαιδευτικό Υλικό Παιχνίδια Τετράδιο Δραστηριοτήτων Φύλλα Εργασίας στη Γλώσσα\nΕκπαιδευτικό Υλικό Εκτυπώσιμο Υλικό


Τρέμουν το “οικονομικό τσουνάμι” της Ιαπωνίας - Flashnews.gr\nΤρέμουν το “οικονομικό τσουνάμι” της Ιαπωνίας\nΤο μέγεθος της οικονομίας της χώρας είναι τέτοιο που η διαγραφόμενη αστάθεια προκαλεί παγκόσμιους τριγμούς.\nΜπορεί η χώρα να είναι... αιώνες μπροστά σε σχέση με άλλες σε τεχνολογικό επίπεδο η ανοικοδόμησή της ωστόσο θα έχει άμεση επίπτωση στο χρέος της, μια επίπτωση που κάποιοι την υπολογίζουν ως και τις 10 μονάδες. Μέσα σε αυτές τις συνθήκες έως φυσιολογική είναι η κατακόρυφη, νέα πτώση, του δείκτη Nikkei που έκλεισε με μείωση 6,18%.\nΔεκάδες εργοστάσια έχουν τεθεί εκτός λειτουργίας καθώς η έλλειψη της κινητήριας δύναμης, το ρεύμα από τους πυρηνικούς αντιδραστήρες, έχει παγώσει κάθε διαδικασία. Παράλληλα έχει τεθεί εκτός λειτουργίας ένα τεράστιο μέρος συγκοινωνιών που έχει σαν αποτέλεσμα τη δυσλειτουργία χιλιάδων ακόμη εταιριών όλων των επιπέδων.\nΜόλις σήμερα το πρωί η αυτοκινητοβιομηχανία Toyota ανακοίνωσε πως σχεδιάζει να διακόψει την παραγωγή της στην Ιαπωνία τουλάχιστον ως της 16 Μαρτίου. Αυτή η διακοπή της παραγωγής από τις 14 ως τις 16 Μαρτίου θα μειώσει κατά 40.000 των αριθμό των οχημάτων, μεγέθη που ... ζαλίζουν. Ήδη έχουν διακόψει μέρος της παραγωγής τόσο η Honda όσο και η Nissan, αλλά και δεκάδες άλλες παγκόσμιας εμβέλειας βιομηχανίας.\nΤώρα κυριολεκτικά όλος ο πλανήτης παρακολουθεί τις εξελίξεις καθώς η χώρα έχει το μεγαλύτερο χρέος παγκοσμίως.\nΤο αμέσως προηγούμενο “μεγάλο κακό” για την οικονομία της Ιαπωνίας προήλθε και πάλι από έναν σεισμό.\nΟ σεισμός του Κόμπε είχε μειώσει την τεράστια παραγωγή της χώρας κατά 2,6%. Δυστυχώς ο σεισμός τότε δεν ήταν παρά “παρωνυχίδα” σε σχέση με τη σημερινή κατάσταση καθώς καθημερινά έρχονται στο φως απώλειες που δεν είχαν υπολογιστεί από την αρχή όχι μόνο σε επίπεδο ανθρώπινων απωλειών αλλά και σε αυτό των υποδομών.\nΔευτέρα, 14 Μαρτίου 2011, 14:09


Ελλάδα - Ουγγαρία: Συγκλόνισαν τα δάκρυα του Δερβίση μέσα στην πισίνα για την πρόκριση στον τελικό '); });\nΕλλάδα - Ουγγαρία: Συγκλόνισαν τα δάκρυα του Δερβίση μέσα στην πισίνα για την πρόκριση στον τελικό\nΚΩΣΤΑΣ ΧΟΛΙΔΗΣ 06.08.2021 | 10:47\nΟ Γιώργος Δερβίσης ήταν ένας από τους παίκτες της Εθνικής που ξέσπασαν σε δάκρυα χαράς μετά την πρόκριση στον μεγάλο τελικό του Ολυμπιακού τουρνουά πόλο.\nΜοναδικές στιγμές έζησαν όλοι τα μέλη της Εθνικής ομάδας πόλο μετά την τεράστια πρόκρισή τους στον τελικό του Ολυμπιακού τουρνουά.\nΗ αντιπροσωπευτική ομάδα επικράτησε ξανά κόντρα στην Ουγγαρία και το πρωί της Κυριακής (08/08, 10.30) θα κατακτήσει δεδομένα το πρώτο της μετάλλιο σε Ολυμπιακούς Αγώνες.\nΑυτό είχε ως αποτέλεσμα όλοι οι διεθνείς να είναι ιδιαίτερα συγκινημένοι μετά το τέλος του αγώνα. Χαρακτηριστικό παράδειγμα είναι του Γιώργου Δερβίση ο οποίος ξέσπασε δάκρυα μέσα στην πισίνα.


Ερειπωμένη Ελλάς! - Δυνατή Ελλάδα\ngeoathanasΔημοσιεύτηκε: 27-02-2021 03:02:26Δημοσιεύτηκε: 21 Φεβρουαρίου 2021 01:300\nΣύγχρονη Ελλάς! Σωρός ερειπίων! Αγνώριστη η χώρα η παινεμένη! Ερείπια πολιτικά, εθνικά, πνευματικά, ηθικά, κοινωνικά, οικονομικά, πάσης φύσεως ερείπια!\nΗ ελλαδική κομματοκρατία πνέει πλέον τα λοίσθια! Οι υπάρχουσες δυνάμεις στην πολιτική γεωγραφία της χώρας σωροί ερειπίων, απλοί όγκοι άμορφοι, ασχημάτιστοι, άνευ συνειδήσεως, άνευ παλμών και άνευ ζωής, σέρνονται επί των συντριμμάτων του εθνικού οικοδομήματος.\nΑισθάνονται ότι η απαξίωσή τους απειλεί αυτή την ύπαρξή τους και γι αυτό προσπαθούν να διασωθούν με κρύφιους ή και φανερούς μηχανισμούς, επενδύοντας στο ψέμα, στον φόβο και στην τρομοκρατία.\nΗ Ελλάδα μας βρίσκεται στην πιο κρίσιμη περίοδο της πολυχιλιόχρονης ιστορίας της. Η παλαιόθεν Ελληνίς χώρα μας απειλείται με αφανισμό των γηγενών κατοίκων της, με επιπλέον ακρωτηριασμό και συρρίκνωση και με απώλεια της δύναμης της θάλασσας του ελληνικότατου Αιγαίου.\nΜοιραία η αγωνιώδης εθνική ερώτηση: Ποιος φταίει;\n«Καί τις πταίει, η γλαυξ η θρηνούσα επί των ερειπίων; Πταίουν οι πλάσαντες τα ερείπια. Και τα ερείπια τα έπλασαν οι ανίκανοι κυβερνήται της Ελλάδος», έγραφε το 1896 ο πάντα επίκαιρος σεβάσμιος Αλέξανδρος Παπαδιαμάντης. Και συνέχιζε για την φίλτατη πατρίδα: «Εκ της παρούσης ημών γενεάς τις ημύνθη περί πάτρης; Άμυνα περί πάτρης θα ήτο η ευσυνείδητος λειτουργία των θεσμών, η εθνική αγωγή, η χρηστή διοίκησις, η καταπολέμησις του ξένου υλισμού και του πιθηκισμού, του διαφθείραντος το φρόνημα και του εκφυλίσαντος σήμερον το έθνος, καθώς και η πρόληψις της χρεοκοπίας».\n«Τα πολλά λόγια είναι φτώχια», λέγει ο θυμόσοφος λαός. Ο εχθρός της Ελλάδας βρίσκεται εντός των τειχών. Και είναι αυτοί που έπλασαν τα ερείπια. Όλοι αυτοί οι γόνοι των πολιτικών τζακιών, οι ανεπάγγελτοι επαγγελματίες της πολιτικής, τα αλαλάζοντα κύμβαλα της λαϊκής παραπλάνησης και του ψεύδους.\nΉρθε λοιπόν η ώρα να απαλλαγεί η Ελλάδα από την αλαζονική πολιτική νομενκλατούρα και να επενδύσει σε πρόσωπα που είναι βαπτισμένα εντός της εθνικής κιβωτού.\nΉρθε η ώρα να σταματήσει η καταστροφή και η Ελλάδα μας, το οικοδόμημα αυτό που κλυδωνίζεται και παραπαίει, να οικοδομηθεί από την αρχή!\nΌλοι εμείς, η τεράστια πλειοψηφία των υγιώς σκεπτομένων Ελλήνων, να απλώσουμε τα χέρια μας και να σχηματίσουμε την μεγάλη λυτρωτική αλυσίδα. Να γείρουμε όμως πρώτα, να ταπεινωθούμε. Άρχοντες να γίνουμε της ψυχής και της βούλησής μας, και εξουσιαστές των παθών αυτών που μας οδήγησαν σ’ αυτή την τρομερή αλλοτρίωση τα τελευταία χρόνια. Και έτσι λυτρωμένοι, ο καθένας από εμάς να γίνει ένας από τους αμέτρητους στύλους του μεγάλου του έργου του ενωτικού.\nΌλοι ενωμένοι, έξω από τα χαρακώματα της εξυπηρέτησης κομματικών και ατομικών συμφερόντων, να δουλέψουμε μαζί για να στεριώσουμε το εθνικό οικοδόμημα, να δώσουμε νέα πνοή στη χώρα μας, να διαμορφώσουμε το μέλλον που οφείλουμε στη νέα γενιά, να παλινορθώσουμε την Ελλάδα!\nΝα κάνουμε πράξη για την πατρίδα μας την ρήση του Ν. Καζαντζάκη: «Να αγαπάς την ευθύνη. Να λες, εγώ μονάχος μου έχω χρέος να σώσω τη γης. Αν δεν σωθεί, εγώ θα φταίω»!\nΗ ιστορία δεν μας παρέχει επιπλέον χρόνο! Ή τώρα ή ποτέ!


22:43 | 24/10/2021\nΟ Δημήτρης Καρυωτάκης γράφει για την κακή εικόνα του ΟΦΗ, το κακό απόγευμα του Νιόπλια και τις αποδοκιμασίες.\nΤο πρώτο κατουσίαν στραβό αποτέλεσμα στο Γεντί Κουλέ, συνοδεύτηκε με τις πρώτες αποδοκιμασίες που έδειξαν όμως και την άσχημη εικόνα που είχε απόψε ο ΟΦΗ κι αυτή είναι που προβλημάτισε πιο πολύ κι από το στραβοπάτημα!\nΜια ομάδα που στέρεψε από ιδέες, στατική, νωθρή και άνευρη δεν άξιζε κάτι παραπάνω απ’ αυτό που πήρε από το ματς, καθώς βρήκε μια Λαμία, που ευτυχώς γι’ αυτόν δεν γύρεψε κάτι παραπάνω από αυτό που τελικά πήρε.\nΟ Νικος Νιόπλιας βρέθηκε στη χειρότερη βραδιά του από τότε που ήλθε στον ΟΦΗ και χρεώνεται εν πολλοίς αυτή την απαράδεκτη εμφάνιση της ομάδας. Θα πρέπει πειστικά να εξηγήσει τι ειλικρινά βλέπει στο Λουκ Καστάνιος και τον εμπιστεύεται εμμονικά και δεν το βλέπουμε όλοι εμείς οι υπόλοιποι. Ένας τέως ποδοσφαιριστής που όσο παίζει πια, εκνευρίζει τον κόσμο, αποσυντονίζει την υπόλοιπη ομάδα και αποτελεί το λόγο στα αντίπαλα σέντερ μπακ να κολλήσουν τα πιο εύκολα ποδοσφαιρικά τους ένσημα.\nΆργησε να κάνει τις αλλαγές κι ενώ η εικόνα του πρώτου ημιχρόνου εξέπεμπε αρνητικό πρόσημο από πολύ νωρίς. Κανείς επίσης δεν κατάλαβε γιατί στο τέλος του αγώνα πέρασε στον αγώνα ο Σελίμοβιτς στη θέση του Μεγιάδο κι ευτυχώς που δεν έγινε αρνητικός πρωταγωνιστής και πάλι ο Σέρβος στην εκπνοή.\nΑπό την άλλη δεν πήρε το παραμικρό από τις αλλαγές που έκανε και ουσιαστικά παγιδεύτηκε στον τρόπο που ο Γρηγορίου διάβασε το παιγνίδι, αδυνατώντας να αλλάξει κάτι στον προβλέψιμο τρόπο που έπαιξε η ομάδα.\nΑπόψε καταρρίφθηκε ένας ακόμα μύθος για τις πολλές και εναλλακτικές λύσεις που έχει μεσοεπιθετικά ο ΟΦΗ, καθώς ελάχιστοι μπόρεσαν να σταθούν στο ύψος των περιστάσεων.\nΜε εκλάμψεις ο Νέιρα, ουσιαστικά απών στο β´ ημίχρονο ( με εξαίρεση τη φάση που πήγε να ψαρέψει τον αντίπαλο τερματοφύλακα) ωσεί παρών ο Τοράλ, με πολλά λάθη ο Μεγιάδο, μακριά από τον καλό εαυτό του ο Γαγιέγος. Κάτι δηλαδή σαν ο Καστάνιος να… κλωνοποίησε τον εαυτό του, γεμίζοντας Καστανιανθρώπους και την υπόλοιπη ομάδα (για να παραφράσουμε τον τίτλο της εξαιρετικής σειράς του Netflix)!\nΗ ομάδα στο πρώτο ουσιαστικά crash test, με μια σκληρή και καλά οργανωμένη ομάδα στην άμυνα πήρε κάτω από τη βάση. Δεν πήρε την πρώτη νίκη εντός έδρας κι έδειξε πως δεν μπορεί για το κάτι παραπάνω (εκτός δηλαδή από μια σχετικά άνετη παραμονή) καθώς οι περισσότερες μικρομεσαίες ομάδες που θα έρχονται στο Ηράκλειο κάπως έτσι θα αγωνίζονται.\nΜε παίκτες τύπου Καμάου, φαν Ντάινεν και Καστάνιος, είναι δύσκολο να βάλεις τον πήχη πιο ψηλά απ’ ότι μπορείς. Θα μπορούσες θεωρητικά να περιμένεις τη μεταγραφική περίοδο του Δεκεμβρίου, αν δεν ήξερες πως σχεδιάζουν, μελετούν και αποφασίζουν στον ΟΦΗ. Ωστόσο αυτό που ενόχλησε, ανεξαρτήτως παικτών και προπονητών, είναι η safe εικόνα που έβγαλε η ομάδα, εντελώς ανεξήγητα, μετά από το ιστορικό διπλό του Αγρινίου, που θα πρέπει να εξηγηθεί πειστικά που οφείλεται.\nΟΦΗ-Λαμία 0-0: Πισωγύρισμα για τον ΟΦΗ\nΤα highlights της ισοπαλίας του ΟΦΗ με τη Λαμία\nΓιατί δεν ξεκίνησε ο Ντουρμισάι και η διαχείριση των παικτών


Ένα τετραήμερο γαστρονομικό ταξίδι έρχεται στο Ελληνικό | Argiro.gr\nΚαι το ταξίδι συνεχίζεται με τους «πρωταγωνιστές» της κουζίνας του 4ου Πανελλήνιου Διαγωνισμού Μαγειρικής «Greek Chef 2019». Εκτός από την ανάδειξη του επόμενου Greek Chef στον φετινό διαγωνισμό την παράσταση αναμένεται να κλέψουν…. τα παιδιά! Για πρώτη φορά η ΕΞΠΟΤΡΟΦ διοργανώνει τον παιδικό διαγωνισμό «Junior Greek Chef» με κριτές τους πολυαγαπημένους κριτές τους Masterchef Junior, Μανώλη Παπουτσάκη και Ελένη Ψυχούλη.\nΧρυσός Χορηγός της 6ης ΕΞΠΟΤΡΟΦ η Hotel Brain, η διεθνώς πολυβραβευμένη, ανεξάρτητη εταιρεία διαχείρισης ξενοδοχείων, ενώ ως υποστηρικτές της έκθεσης και χορηγοί επικοινωνίας συμμετέχουν οι: Aluminox SA, FNB Served Daily , NEWS 24/7, ONEMAN.gr, newsbomb.gr, Τηλεθεατής. Επιπλέον, το ΙΕΚ ΑΚΜΗ συμμετέχει δυναμικά στην έκθεση, καθώς οι άρτια εκπαιδευμένοι σπουδαστές του θα πλαισιώσουν το σύνολο των παράλληλων εκδηλώσεων γαστρονομίας. Οι ταλαντούχοι σπουδαστές της μεγαλύτερης σχολής Μαγειρικής και Ζαχαροπλαστικής της χώρας θα υποστηρίξουν το σύνολο των δράσεων που θα πραγματοποιηθούν στις παράλληλες γαστρονομικές εκδηλώσεις «Μαγειρεύουμε/Πίνουμε Ελλάδα».\nΕΞΠΟΤΡΟΦMasterclass πατώντας εδώ\nGreek Chef 2019 πατώντας εδώ\nJunior Greek Chef πατώντας εδώ.\nΗ συμμετοχή για το Junior Greek Chef είναι ΔΩΡΕΑΝ, όμως οι θέσεις είναι περιορισμένες.


Επιλογή Android TV Box - Σελίδα 500 - Home Cinema - Insomnia.gr\nΣελίδα 500 από 535\nΈχει μαγαζιά και άλλα, να ρίξεις ματιά για έρευνα. Μπορείς να βρεις το xiaomi στα 53 ευρώ τιμή. Μη πάτε και τα δίνετε στις μεγαλο-αλυσίδες, θα τα χρησοπληρώσετε και είναι κριμα\n1 ώρα πριν, Johnkeppas είπε\nΝα σου πω, το μόνο κακό για εμένα είναι ότι είναι atv. Ένα μίγμα minix , ugoos και έχουν πάρει και framework από Alvatec.\n6.5 η τελευταία\nΕάν σε ενδιαφέρει όμως έχει βγει και AOSP Vortex στο κανάλι του στο telegram @vtxbox port της ugoos 0.3.8 της τελευταίας της Ugoos. Πριν όμως την περάσεις δες πρώτα εάν έχεις την έκδοση S922X serial number για LPDDR4 ή οποιαδήποτε άλλη που είναι σκέτο καθαρό DDR4 , άλλη η Vortex για gtking lpddr άλλη για gtking ddr.\nΈχει readme file μέσα στο zip που κατεβάζεις με ini files που βάζεις στον φάκελο licence εκεί που έχεις εγκαταστήσει το amlogic burning tool στον υπολογιστή και επιλέγεις αυτά ακριβώς που σου προτείνει ο δημιουργός σαν options στο φλασάρισμα. Είναι με twrp , magisk για hide root και εισαγωγή module.\nΕπεξ/σία 16 Ιανουαρίου από makis1024\n32 λεπτά πριν, airtrelomike13 είπε\nΜάλιστα ευχαριστώ, οπότε προτείνετε το συγκεκριμένο boxακι;\n2 λεπτά πριν, Simosch είπε\nεγώ ναι γιατί είναι πιστοποιημένο...\n28 λεπτά πριν, makis1024 είπε\nΦίλος με το που την πρότεινες έτρεξα στο freaktab γιατί κατάλαβα ότι εκεί θα την έβρισκα. Εσύ που τις δοκίμασες και τις δύο (την Spartan και την μαμά) βρίσκεις διαφορές σε εικόνα/ απόδοση; Σε χρήση Kodi και Iptv smarters pro μόνο.\nΕπεξ/σία 16 Ιανουαρίου από Johnkeppas\nΔεν την δοκίμασα διότι δεν έχω gtking, διαβάζω πολύ σε φόρουμ , αυτή (spartan) προτείνουν οι περισσότεροι. Είναι όμως ATV , η Vortex θα ήταν πιο πολύ στα γούστα μου λόγω AOSP και καθαρού λογισμικού Ugoos.\n2 ώρες πριν, Johnkeppas είπε\nειναι μερα με την νυχτα η spartan rom με την μαμα ρομ.\n4 ώρες πριν, Simosch είπε\nΓια out of the box είναι το καλυτερο σε αυτά τα χρήματα .\nΥποθέτω εννοείς προς το καλό ε; Με πρίζωσες για τα καλά τώρα. Θα δοκιμαστεί μόλις βρω λίγο χρόνο να φλασάρω. Και μιας και θα αρχίσω να παίζω με τα κουτιά, ποια να δοκιμάσω και στο Α95Χ F3(s905x3); Το κανονικό. Ούτε air ούτε slim.\n3 ώρες πριν, Johnkeppas είπε\nΓια να γράφεις 3 τα χαράματα έχεις μπριζωθεί για τα καλά.\n1. Slimbox 10.4 πρόσεξε έχει ένα password bin file που πριν ξεκινήσεις να φλασάρεις πρέπει να το κάνεις εισαγωγή μέσω ubt , έχει οδηγίες και εικόνα με το που πρέπει να το εισάγεις στο ubt.\nΉ 2. Vortex 2.3.0 (όχι port ugoos διότι δεν έχει βγάλει για το συγκεκριμένο box) καθαρή Vortex από εδώ.\nVortex και Slimbox έχουν βγάλει και AOSP (που την ονομάζει pie ο slimhouse) και ATV , διάλεξε τι θέλεις και κατέβασε την ανάλογη.\nUsb male to male έχεις ; Εάν είναι αυτοσχέδιο diy που το έχεις φτιάξει μόνος σου από δύο άλλα καλώδια , καλό είναι να είναι κάτω των 50cm.\nΣτην Spartan για το gtking serial number στο αυτοκόλλητο που ξεκινάει με S922X = LPDDR , όλες οι άλλες DDR4. Μόνο η πρώτη παρτίδα βγήκε με LPDDR μνήμες , όλες οι άλλες με DDR4 μνήμες , που για εμένα είναι καλύτερες όσον αφορά λειτουργία και ανθεκτικότητα.\nΕπεξ/σία 17 Ιανουαρίου από makis1024\nκαλημερα, προτιμας το καλωδιο usb to usb απο την καρτα μνημης για το περασμα των ρομ ?\nΠάντα , εάν κάτι πάει στραβά σε καλώδιο θα καταλήξεις.\nBox για Dolby atmos\nΈφτιαξα πρόσφατα ένα ηχοσύστημα με 2 ηχεία atmos οροφής (5.1.2 ). Ωστόσο η τηλεόραση μου δεν υποστηρίζει Dolby atmos. Είναι Samsung με λογισμικό tizen.\nΥπάρχει λύση με κάποιο λογισμικό ή αγοράζοντας κάποιο φτηνό κουτί να έχω playback αρχείων με ήχο Dolby atmos. Ο ενισχυτής είναι ο denon x3500h.\nθελω να μπορεί να παίζει αρχεία μεγάλα πχ 30gb υψηλού bitrate χωρίς προβλήματα , αλλά και αν γίνεται να παίζει netflix με atmos . Η τηλεόραση παίζει Netflix αλλά όχι atmos.\nΘέλεις δηλαδή κουτί που παίζει με optical Dolby Atmos και Netflix 4K;\nΓιατί με optical; Δεν έχει HDMI ο ενισχυτής;


Κυκλοφορεί ένα… φιδάκι στην παραλία της Αμμουδάρας – Μαλεβιζιώτης\nΛουόμενοι ενημερώνουν με ανάρτησή τους για την ύπαρξη ενός φιδιού σε παραλία της Αμμουδάρας.\nΔιαβάστε την ανάρτηση: "Το φιδάκι αυτό βρέθηκε στην παραλία της Αμμουδάρας (Ηράκλειο Κρήτης) κάτω από το Heaven. Μάλλον ήρθε από τον ποταμό, αλλά καλό είναι να έχετε το νου σας, όταν κολυμπάτε εκεί.".\nΈρχονται εκδηλώσεις στον Αρόλιθο!\nΜπούσης «Η ομάδα θα μείνει στα χέρια μου και προχωράμε»\nΠρόταση γάμου στην παραλία με δακτυλίδι από το βυθό! (φωτογραφίες)\nΠαραλίγο να πνιγεί νεαρός σε παραλία της Κρήτης (φωτογραφίες)\n'Αγριο ξύλο με γονείς και μαθητές σε υπό κατάληψη Λύκειο (βίντεο)


Η Ελλάδα αλλάζει το «status quo» στην ΝΑ Μεσόγειο | ΕΝΗΜΕΡΩΣΗ Corfu Κέρκυρα News\nΚΕΡΚΥΡΑ. Η στρατηγική της Ελληνικής Κυβέρνησης, όπως ξεδιπλώνεται στον διπλωματικό και αμυντικό τομέα, έχει πετύχει – θα έλεγε κανείς – την σταδιακή αλλαγή του «status quo» στην ΝΑ Μεσόγειο. Μέσω των συμμαχιών, συνεργασιών και στρατηγικών σχέσεων, η χώρα μας μετατρέπεται σε ολοένα και πιο δυνατό «παίχτη» της ευρύτερης περιοχής. Πρόκειται για μία εξέλιξη που δημιουργεί έντονο εκνευρισμό στην Τουρκία, αφού παρακολουθεί την δημιουργία ενός κλοιού από συνεργαζόμενες χώρες στην ΝΑ Μεσόγειο, στον οποίο δεν μετέχει.\nΤα περιθώρια ελιγμών του ΡετζέπΤαγίπΕρντογάν στενεύουν. Αν και ποτέ δεν είναι αργά για αλλαγή ρότας, το πιθανότερο είναι να συνεχιστεί η ένταση στην ΝΑ Μεσόγειο και στο Αιγαίο, μόνο που τώρα η Ελλάδα δεν θα είναι μόνη της…\nΠαρέμβαση Γκίκα στη Βουλή, μετά την παραίτηση Κακαβίτσα


Μητσοτάκης: το νομοσχέδιο για την Παιδεία αντιμετωπίζει προβλήματα δεκαετιών | Πολιτική | ANT1 News\nΕιδήσεις /ΠολιτικήΔημοσίευση: 11 Φεβρουαρίου 2021 12:44 | Ανανέωση: 11 Φεβρουαρίου 2021 12:55\nΜητσοτάκης: το νομοσχέδιο για την Παιδεία αντιμετωπίζει προβλήματα δεκαετιών\nΤο νομοσχέδιο που συζητάμε, απαντά με τόλμη στο διαχρονικό πρόβλημα της ασφάλειας των πανεπιστημίων, υπογράμμισε ο Πρωθυπουργός.\n«Υπάρχουν ρυθμίσεις που αντιμετωπίζουν προβλήματα δεκαετιών, άλλες οι οποίες υπηρετούν ζητήματα του παρόντος και άλλες που ανοίγουν ορίζοντες στο μέλλον. Το νομοσχέδιο που συζητάμε σήμερα διαθέτει και τα τρία αυτά χαρακτηριστικά. Γιατί απαντά με τόλμη στο διαχρονικό πρόβλημα της ασφάλειας των πανεπιστημίων. Καθιερώνει ένα σύγχρονο τρόπο για την εισαγωγή και επιλογή των σπουδών και αναβαθμίζει συνολικά την ανώτατη εκπαίδευση, συγχρονίζοντάς την με τις ανάγκες και τον βηματισμό του 21ου αιώνα», τόνισε ο πρωθυπουργός Κυριάκος Μητσοτάκης στη Βουλή, στη συζήτηση του νομοσχεδίου για την εισαγωγή στην τριτοβάθμια εκπαίδευση, την προστασία της ακαδημαϊκής ελευθερίας και την αναβάθμιση του ακαδημαϊκού περιβάλλοντος.\n«Οι μεταρρυθμίσεις που προβλέπονται στο σχέδιο νόμου κινούνται σε τέσσερεις σαφείς κατευθύνσεις. Διασφαλίζουν τη στοιχειώδη ικανότητα των υποψηφίων φοιτητών να ξεκινήσουν τις σπουδές τους θεσπίζοντας ελάχιστη βάση εισαγωγής σε κάθε σχολή. Ένα όριο μάλιστα που θα καθορίζουν τα ίδια τα πανεπιστημιακά τμήματα.\nΟι ρυθμίσεις του παρόντος νομοσχεδίου θέτουν χρονικό όριο στις σπουδές, με ένα πρόσθετο περιθώριο 2-3 ετών πέραν της κανονικής διάρκειάς τους προβλέποντας όμως και ειδικές πρόνοιες για εργαζόμενους φοιτητές αλλά και όσους αντιμετωπίζουν προβλήματα υγείας. Οι ρυθμίσεις στέκονται με ωριμότητα και θάρρος απέναντι στην ανομία που πολιορκεί εδώ και χρόνια τα πανεπιστήμια μας. Καθιερώνουν πειθαρχικό πλαίσιο και ελεγχόμενη είσοδο», πρόσθεσε ο πρωθυπουργός.\nΕπιδίωξη μας είναι να δώσουμε το δημόσιο πανεπιστήμιο πίσω στους φυσικούς του κατόχους\nΟ πρωθυπουργός επισήμανε ότι δεν υπάρχει καμία αμφιβολία ότι στα ελληνικά πανεπιστήμια μεσουρανούν εξαιρετικοί επιστήμονες. Υπάρχουν πολλές αναγνωρισμένες νησίδες αριστείας. «Όμως σήμερα μόνο το Καποδιστριακό συγκαταλέγεται διεθνώς στα 200 πρώτα πανεπιστήμια, το οποίο δεν είναι αρκετό. Είναι καιρός να δούμε κατάματα την αλήθεια. Να πιάσουμε το νήμα της προόδου στην ανώτατη εκπαίδευση από την αρχή. Για να συμβεί αυτό πρέπει οι σχολές να συναντηθούν ξανά με τον αληθινό τους προορισμό. Τα παιδιά πρέπει να ξέρουν τι θέλουν να σπουδάσουν και να κατευθύνονται προς τα πραγματικά τους ενδιαφέροντα. Τα μαθήματα να εμπνέουν ώστε τα παιδιά να τα παρακολουθούν. Και οι συνθήκες να ευνοούν τη μάθηση, την έρευνα και τον ελεύθερο επιστημονικό διάλογο. Και στο πτυχίο να καθρεφτίζονται γνώσεις και δεξιότητες που θα επιτρέπουν στους νέους και τις νέες να διεκδικήσουν μια επιτυχημένη σταδιοδρομία» υπογράμμισε ο πρωθυπουργός.\nΑναφέρθηκε στην ομιλία του τον Αύγουστο του 2019 για το πανεπιστημιακό άσυλο όπου τόνισε «η πρόοδος προϋποθέτει ηρεμία, ασφάλεια και κανόνες. Η θέση μας αποτελεί ένα ισχυρό μήνυμα πολιτικής βούλησης ότι στην Ελλάδα υπάρχει δημοκρατία που δεν επιτρέπει στους λίγους να καθορίζουν την καθημερινότητα των πολλών. Ότι εκτός από τις ανώνυμες συλλογικότητες υπάρχει και ο επώνυμος φοιτητής, η ξεχωριστή προσωπικότητα κάθε πολίτη, και ότι το οργανωμένο κράτος οφείλει να μην αφήνει την κοινωνία να μεταβληθεί σε ζούγκλα όπου θα διοικούν όσοι ασκούν βία».\n«Σχεδόν ενάμιση χρόνο μετά δεν θα άλλαζα τίποτα από αυτά τα λόγια. Θα προσέθετα μόνο ότι θεσμική κατοχύρωση της ελεύθερης διακίνησης των ιδεών και της διδακτικής ερευνητικής δραστηριότητα των ΑΕΙ βρίσκει σήμερα το ουσιαστικό της ισοδύναμο» είπε.\nΕπιπλέον ο Κυριάκος Μητσοτάκης σημείωσε «αναμετρώνται δύο διαμετρικά αντίθετες αντιλήψεις για το ελληνικό δημόσιο πανεπιστήμιο. Δική μας επιδίωξη είναι να δώσουμε το δημόσιο πανεπιστήμιο πίσω στους φυσικούς του κατόχους. Στους φοιτητές και τους καθηγητές στους εργαζόμενους. Να το κάνουμε και πάλι κυψέλη δημιουργίας και εστία γόνιμου προβληματισμού. Με ελευθέρους και ασφαλείς τους ανθρώπους που το υπηρετούν. Πρωτεργάτη της ανάπτυξης της χώρας. Όχι νησίδα που αδρανούν οι κανόνες της δημοκρατικής πολιτείας και επιβάλλεται η βούληση κάθε αυταρχικής μειοψηφίας».\nΣτον κόσμο της προόδου δεν έχει θέση κανένα τάγμα εφόδου\nΟ Κυριάκος Μητσοτάκης επισήμανε ότι το νομοσχέδιο προβλέπει την ελεγχόμενη είσοδο στα ανώτατα ιδρύματα ώστε να πάψουν, όπως είπε, οι αίθουσες των φοιτητών να μετατρέπονται σε γιάφκες των περιθωριακών. «Να πάψουν επιτέλους οι χώροι του δημόσιου πανεπιστημίου να γίνονται εκθετήρια παραεμπορίου. Οι σχολές θα κλείσουν έτσι την πόρτα στη βία ανοίγοντας την πόρτα στην ελευθερία. Με περιμετρική φύλαξη, με τεχνικά μέσα θα αποτρέπονται παράνομες πράξεις και θα εντοπίζονται εγκαίρως και περιπτώσεις ατυχημάτων ή έκτακτων κινδύνων» είπε.\n«Κανένα τάγμα εφόδου δεν έχει θέση στον κόσμο της προόδου» τόνισε ο πρωθυπουργός.\nΕπίσης σημείωσε ότι παντού στον κόσμο η είσοδος σε αίθουσες και εργαστήρια και βιβλιοθήκες είναι ελεγχόμενη και παντού λειτουργούν υπηρεσίες ασφάλειας.\n«Πουθενά στον κόσμο όμως δεν έχουμε εικόνες σαν του δικού μας πανεπιστημίου, με ιστορικά κτίρια να βανδαλίζονται, εξοπλισμούς να λεηλατούνται και κυρίως ανθρώπους να απειλούνται, καθηγητές να χτυπιούνται, κοπέλες να βιάζονται, ναρκωτικά να διακινούνται. Αυτά συμβαίνουν μόνο στην πατρίδα, δυστυχώς, σε αυτή την έκταση» είπε.\nΠρόσθεσε ότι η δήθεν απειλή για τα προσωπικά δεδομένα από τις κάμερες, δεν ισχύει. «Οι κάμερες θα είναι σε εξωτερικούς χώρους, κάτι που εγκρίνει και η αρμόδια ανεξάρτητη αρχή» είπε.\nΟ Κυριάκος Μητσοτάκης είπε ότι το νομοσχέδιο είναι ένα σημαντικό βήμα προς τα μπροστά, είναι μια κίνηση που αφυπνίζει και ένα μήνυμα ότι η δημοκρατία μας λειτουργεί παντού και για όλους.\n«Στις σχολές δεν μπαίνει η Αστυνομία, μπαίνει η Δημοκρατία» είπε και συμπλήρωσε: «Συντηρητικός είναι σήμερα όποιος συντηρεί αυτά που δεν αξίζουν να συντηρηθούν. Προοδευτικός είναι αυτός που θέλει να τα αλλάξει και να τα κάνει καλύτερα. Διαλέξτε ρόλους. Δυστυχώς η αντιπολίτευση επιμένει στην τακτική των κραυγών αλλά και της σιωπής. Κραυγές κατά του εξορθολογισμού των σπουδών και ενός ανύπαρκτου αυταρχισμού και σιωπή για τα απαξιωμένα μαθήματα, τους αιώνιους φοιτητές, την ωμή βία και την παραβατικότητα».\nΕΝΟΤΗΤΕΣ Κυριάκος Μητσοτάκης, Πανεπιστήμια, ΕΙΔΗΣΕΙΣ, ΕΙΔΗΣΕΙΣ ΣΗΜΕΡΑ, ΝΕΑ, Παιδεία


Είτε έχεις προγραμματίσει μία πασχαλινή απόδραση, είτε μείνεις στην πόλη, η ανοιξιάτικη ντουλάπα χρειάζεται να έχει κάποια συγκεκριμένα ρούχα και αξεσουάρ. Midi, black & white κομψά φορέματα, παιδικά ρούχα με gingham καρό μοτίβα σε colorful αποχρώσεις και κλασικά κοστούμια είναι μόνο κάποιες από τις ανοιξιάτικες επιλογές που αξίζει να προσθέσετε στην γκαρνταρόμπα σας. Το Golden Hall προσφέρει και αυτήν την εβδομάδα τις καλύτερες ιδέες για γυναίκες, άνδρες και παιδιά.\nΜε black & white\nΨάχνεις ένα φόρεμα που θα φοράς όλες τις ώρες; Προτείνουμε να επιλέξεις ένα σε midi μήκος και black & white απόχρωση. Μία διαχρονικά chic επιλογή που ταιριάζει άψογα με αξεσουάρ σε έντονα χρώματα όπως το κόκκινο.\nΜε co-ord set ή κλασικό κοστούμι\nΤα co-ord sets είναι μία από τις τάσεις που πρωταγωνίστησαν στις Spring/Summer 2022 συλλογές. Δημιουργούν stylish εμφανίσεις, ενώ παράλληλα προσφέρουν ευελιξία στο καθημερινό ντύσιμο. Όπως επίσης και ένα κλασικό κοστούμι σε γκρι απόχρωση, το οποίο μπορείς να συνδυάσεις με ένα ζευγάρι sneakers.\nΜε fun χρωματικούς συνδυασμούς\nΌταν το sunset orange συνδυάζεται με το hot pink τότε προκύπτει ένας fun χρωματικός συνδυασμός. Μπορείς να το δοκιμάσεις με ένα πορτοκαλί shirt dress και να προσθέσεις ιδιαίτερα αξεσουάρ σε φούξια απόχρωση.\nΜε κλασικές αποχρώσεις και καρό prints για παιδικά σύνολα\nΟι κλασικές αποχρώσεις δεν λείπουν από τα ανοιξιάτικα παιδικά σύνολα. Εκτός από τον συνδυασμό των κλασικών αποχρώσεων μπλε, γαλάζιο και λευκό μπορείτε να επενδύσετε και στα καρό μοτίβα. Ένα καρό φόρεμα ή ένα πουκάμισο σε gingham καρό βρίσκονται στις πρώτες επιλογές για τα πασχαλινά looks των παιδιών.\nFloral μοτίβα, stylish αξεσουάρ και χρώμα: 5 outfits για όλους


ΔΙΚΤΥΟΥΡΓΟΣ ΜΑΚΕΔΩΝ Ένα βήμα πριν ξεκινήσουν οι εργασίες στο Ελληνικό.\nΑρχική σελίδαοικονομίαΈνα βήμα πριν ξεκινήσουν οι εργασίες στο Ελληνικό.\nΈνα βήμα πριν ξεκινήσουν οι εργασίες στο Ελληνικό.\nΑρχαιογνώμων Μαρτίου 26, 2020\nΠράσινο φως από το ΚΑΣ για την κατεδάφιση όλων των κτηρίων που δεν είναι διατηρητέα ή διατηρητούμενα.\nΤην πρόσφατη απόφαση της Επιτροπής Εποπτείας και Ελέγχου Παιγνίων, που απέρριψε την προσφυγή της Hard Rock International για το πρώτο ολοκληρωμένο τουριστικό συγκρότημα με καζίνο, έρχεται να συμπληρώσει η χθεσινή απόφαση του ΚΑΣ.\nΣυγκεκριμένα, υπήρξε ομόφωνη, θετική γνωμοδότηση στο αίτημα της ΕΛΛΗΝΙΚΟ Α.Ε. που αφορά στην κατεδάφιση κτισμάτων, εντός του Μητροπολιτικού Πόλου Ελληνικού – Αγίου Κοσμά, από το Κεντρικό Αρχαιολογικό Συμβούλιο, μετά την τηλεδιάσκεψή του, την οποία γνωμοδότησε απέστειλε στην υπουργό Πολιτισμού και ΑθλητισμούΛίνα Μενδώνη.\nΣτη συγκεκριμένη έκταση περιλαμβάνεται, στα ΒΑ (βορειοανατολικά) ένα τμήμα του κηρυγμένου και οριοθετημένου αρχαιολογικού χώρου της περιοχής Αλίμου και Ελληνικού-Αργυρούπολης, όπως και ο κηρυγμένος και οριοθετημένος αρχαιολογικός χώρος Αγίου Κοσμά, στο ΒΔ τμήμα. Στο ακρωτήρι του Αγίου Κοσμά, έχει ανασκαφεί προϊστορικός οικισμός και νεκροταφεία. Επίσης βρίσκεται ο μεταβυζαντινός Ι.Ν. των Αγίων Κοσμά και Δαμιανού, ενώ σε απόσταση 500 μ., στο Εθνικό Αθλητικό Κέντρο Νεότητας, ΒΑ της χερσονήσου του Αγίου Κοσμά, βρίσκεται αρχαίο οικοδόμημα και τμήμα αρχαίου δρόμου.\nΜε το άρθρο 67 του ν. 4663/2020 «Ρυθμίσεις για τα Υφιστάμενα Κτίσματα και τις Εγκαταστάσεις εντός του Μητροπολιτικού Πόλου Ελληνικού – Αγίου Κοσμά», ορίστηκαν ως νομίμως υφιστάμενες όλες οι υφιστάμενες εγκαταστάσεις (κτήρια, κατασκευές). Οι διαπιστωτικές πράξεις επέχουν θέση άδειας κατεδάφισης για όλα τα κτήρια, με εξαίρεση τα διατηρητέα ή τα διατηρούμενα.


Ξεπωλούνται και τα ΕΛΤΑ, μετά και την “εξαφάνιση” του Ταχυδρομικού Ταμιευτηρίου!!! « TSOUTSOUNEROS\n— Προχωρά άμεσα η πώληση των ΕΛΤΑ απο το ΤΑΙΠΕΔ\n— Εντος του τελευταίου τριμήνου του 2014 προχωρά η Κυβέρνηση στην πώληση των ΕΛΤΑ, με τις διαδικασίες ιδιωτικοποίησης να δρομολογούνται το επόμενο διάστημα από το Ταμείο Αξιοποίησης Ιδιωτικής Περιουσίας του Δημοσίου (ΤΑΙΠΕΔ).\n— Προστασία απέναντι στους διεθνείς εμπορικούς και πολιτικούς κινδύνους.\n— Σύμφωνα με δημοσιεύμα της Ναυτεμπορικής το ΤΑΙΠΕΔ προχωρεί στο στάδιο της προετοιμασίας , αν και βρίσκεται αρκετά εκτός χρονικού πλαισίου περιμένοντας συμβουλή – οδηγία στο πώς πρέπει να προχωρήσει η πώληση των ΕΛΤΑ.\n— Κατά καιρούς, όποτε έχει υπάρξει συζήτηση για αποκρατικοποίηση των Ελληνικών Ταχυδρομείων, έχει εκδηλωθεί επενδυτικό ενδιαφέρον από τις ελληνικές εταιρείες, με τη συνεργασία μεγάλων παικτών της διεθνούς ταχυδρομικής αγοράς. Όμως το ενδιαφέρον αυτό υπήρξε περισσότερο φιλολογικό, αφού καμία σχετική διαδικασία δεν προχώρησε.\n— Βέβαιο είναι, πάντως, ότι η εκκίνηση της διαδικασίας για την αποκρατικοποίηση των ΕΛΤΑ γίνεται σε μια εποχή όπου διεθνώς η ζήτηση για ταχυδρομικές εταιρείες κρίνεται μάλλον χαμηλή. Πρόκειται για επιχειρήσεις που αναζητούν κατεύθυνση, καθώς έχουν πληγεί ιδιαίτερα από τις νέες τεχνολογίες σε ό,τι αφορά τις παραδοσιακές τους υπηρεσίες, τη στιγμή που νέες υπηρεσίες κάνουν την εμφάνισή τους στα ταχυδρομικά καταστήματα.\n— Η επιστροφή στην κερδοφορία την οποία αναμένεται ότι θα πετύχουν φέτος τα ΕΛΤΑ δημιουργεί τις προϋποθέσεις για την έναρξη του διαγωνισμού αποκρατικοποίησης. Για το τρέχον έτος η διοίκηση αναμένει κερδοφορία της τάξεως των 7 εκατ. ευρώ, ενώ το 2013 έκλεισε με ζημίες 6 εκατ. ευρώ.\n— Σε μια προσπάθεια να διαφοροποιήσει το portfolio υπηρεσιών των Ελληνικών Ταχυδρομείων η διοίκηση, υπό τον Κωστή Μελαχροινό, σχεδιάζει μια σειρά νέες υπηρεσίες. Στόχος είναι η αύξηση των εσόδων τους σε εποχή όπου τα έσοδα των παραδοσιακών ταχυδρομικών υπηρεσιών κινούνται πτωτικά. Αυτό οφείλεται στο ότι αρκετές υπηρεσίες που γίνονταν μέσω του ταχυδρομείου πλέον γίνονται με τη χρήση της τεχνολογίας π.χ. e-mail, ηλεκτρονικές πληρωμές λογαριασμών κ.λπ.\n— Στις νέες υπηρεσίες που σχεδιάζονται περιλαμβάνονται κάρτες prepaid, δυνατότητα αγοράς, συσκευασίας και αποστολής προϊόντων από μικρομεσαίες επιχειρήσεις με αντικαταβολή. Με τον τρόπο αυτόν τα ΕΛΤΑ επιχειρούν να διεκδικήσουν ένα σημαντικό μέρος από τον κλάδο της διακίνησης δεμάτων. Πρόκειται για μία αγορά που συνεχίζει να κινείται ανοδικά και να αυξάνει τα μεγέθη και στην Ελλάδα, κατά το πρότυπο του εξωτερικού, ως αποτέλεσμα της πολύ μεγάλης αύξησης των πωλήσεων από απόσταση.\n— Να αναφέρουμε τέλος ότι αντιδράσεις από τον χώρο των φαρμακοποιών έχει προκαλέσει το σχέδιο της διοίκησης του ΕΛΤΑ να αναλαμβάνουν οι ταχυδρομικοί υπάλληλοι την εκτέλεση συνταγών και την παράδοσή τους στον χώρο του πελάτη. Ο ταχυδρόμος θα παίρνει τη συνταγή, θα φροντίζει για την εκτέλεσή της και στη συνέχεια θα παραδίδει τα φάρμακα στο σημείο που επιθυμεί ο πελάτης.\n— Το κόστος για την παράδοση των φαρμάκων στο σπίτι θα είναι 3 ευρώ και αναμένεται να έχει μεγάλη απήχηση στην περιοχή της Αττικής, από την οποία και θα ξεκινήσει η εφαρμογή της νέας υπηρεσίας.\n: Δημόσια Περιουσία, ΕΛΤΑ, Ξεπούλημα, ΤΑΙΠΕΔ\n« Σε εξέλιξη (ξανά) πόλεμος δεκάδων εκατομμυρίων για τα 167 νέα ασθενοφόρα του ΕΚΑΒ…!\nΟ ΣΙΩΝΙΣΤΗΣ ΚΑΜΙΝΗΣ ΣΤΕΝΕΨΕ ΤΑ ΠΑΓΚΑΚΙΑ ΔΗΜΟΥ ΑΘΗΝΑΙΩΝ…. Τα καρφιά έπονται συντόμως… »


Η καταστροφική κρίση στην Ελλάδα τελειώνει, γράφουν οι New York Times\nΗ Ελλάδα ήταν η χειρότερη περίπτωση, σημειώνεται\nΜετά το προχθεσινό ταξιδιωτικό τους αφιέρωμα στην Αθήνα, η οποία χαρακτηρίζεται ως πιο ζωντανή από ποτέ, σε νέο τους άρθρο οι New York Times αναφέρουν πως η Ελλάδα προετοιμάζεται να εξέλθει από μια από τις πιο δύσκολες οικονομικές περιόδους της.\nΟι αξιωματούχοι της ΕΕ αναμένεται να παρουσιάσουν ένα σχέδιο στις Βρυξέλλες την Πέμπτη για να βοηθήσουν τη χρεωμένη χώρα να σταθεί στα πόδια της μόλις βγει από το τρίτο πρόγραμμα διάσωσης τον Αύγουστο. Εξασφάλισαν την αναβίωση της Ελλάδας και προχωρούν στον τερματισμό του ελληνικού προγράμματος διάσωσης ως συμβολικό τέλος μιας καταστροφικής οικονομικής κρίσης, τονίζει η αμερικανική εφημερίδα.\n«Η ευρωζώνη σίγουρα δεν έχει ξεπεράσει τον κίνδυνο», δήλωσε ο Σάιμον Τίλφορντ, επικεφαλής οικονομολόγος του Tony Blair Tony Blair Institute for Global Change στο Λονδίνο. Οι ευρωπαϊκές κυβερνήσεις δεν έχουν ακόμα συμφωνήσει για μεταρρυθμίσεις που θα μπορούσαν να περιχαρακώσουν την οικονομία της ευρωζώνης σε περίπτωση νέας κρίσης, είτε στην Ιταλία, είτε στην Ελλάδα, είτε σε άλλα ζητήματα, όπως το εμπόριο. «Αν η ανάκαμψη σταματήσει ή υπάρχει κάποιο σοκ, οι προοπτικές θα είναι πολύ πιο δυσμενείς», δήλωσε ο Τίλφορντ. «Οι Ευρωπαίοι αξιωματούχοι θέλουν τώρα να προβάλουν ότι η Ελλάδα επέστρεψε. Η οικονομία αναπτύσσεται και πάλι, αν και αργά. Η ανεργία μειώθηκε από τα υψηλά επίπεδα ρεκόρ και οι επενδυτές εξετάζουν προσεκτικά την επιστροφή τους. Ο πρωθυπουργός Αλέξης Τσίπρας έχει εκπονήσει ένα σχέδιο ανάπτυξης και αρνείται την προσφορά προληπτικής πίστωσης, ενός δικτύου χρηματοοικονομικής ασφάλειας που θα επέβαλε νέους αυστηρούς όρους μετά από χρόνια λιτότητας. Οι πιστωτές θα προσπαθήσουν να επωφεληθούν από αυτή τη δυναμική και αναμένεται να ανακοινώσουν συμφωνία την Πέμπτη για να διευκολύνουν τους όρους αποπληρωμής του ελληνικού χρέους», γράφουν οι Τάιμς και προσθέτουν: «Ο κ. Τσίπρας, ο οποίος ανέβηκε στην εξουσία, για να αναστρέψει την λιτότητα, αγωνίζεται να είναι ο ηγέτης που τελικά θα βγάλει την Ελλάδα από το τελευταίο πακέτο διάσωσης, το οποίο είχε συμφωνήσει το 2015».\nΗ εφημερίδα τονίζει ότι «αν και η Αθήνα δεν θα εξαρτάται πλέον επίσημα από τα χρήματα τρίτων, αντιμετωπίζει μια ανησυχητική μάχη για την ανάκτηση της αξιοπιστίας στις χρηματοπιστωτικές αγορές και την αποκατάσταση της ανάπτυξης. Το χρέος της Ελλάδας ανέρχεται στο 180% του ΑΕΠ – το μεγαλύτερο στην ευρωζώνη. Αν και η οικονομία αναπτύσσεται, έχει απολέσει το ¼ του μεγέθους που είχε πριν από την κρίση. Παράλληλα, οι κυβερνήσεις, οι τράπεζες και τα θεσμικά όργανα στα οποία η Ελλάδα εξακολουθεί να χρωστάει υπέρογκα ποσά, προσπαθούν να πάρουν τα χρήματά τους πίσω. Τα μέτρα ανακούφισης για τη χώρα έχουν επίσης αποδειχθεί αμφισβητήσιμα. Η Γερμανία, ο επιτηρητής λιτότητας της Ευρώπης, συγκρούστηκε με το ΔΝΤ για το αν θα διευκολύνει την Ελλάδα. Το Ταμείο, ως προϋπόθεση για τη στήριξή του στη συνεχιζόμενη διαδικασία, θέλει να διασφαλίσει ότι το χρέος της Ελλάδας είναι βιώσιμο. Αλλά η προσέγγισή της διαφέρει από τη Γερμανία».\nΟ Γενς Μπάστιαν, οικονομικός σύμβουλος στην Αθήνα και πρώην μέλος της Task Force της Ευρωπαϊκής Επιτροπής για την Ελλάδα δηλώνει στους Τάιμς: «Το χρέος της Ελλάδας έχει γίνει πολύ μεγάλο για να αποτύχει και είναι πολύ μεγάλο για να διασωθεί, Το πιο σημαντικό είναι ότι οι πιστωτές δηλώνουν ότι το ελληνικό χρέος είναι βιώσιμο, διαφορετικά οι χρηματοπιστωτικές αγορές θα το επισημάνουν».\nΤο ζήτημα είναι ιδιαίτερα πιεστικό καθώς η πρόσφατη πολιτική κρίση στην Ιταλία έδειξε ότι τα προβλήματα του ευρώ δεν έχουν τελειώσει. Με την Ιταλία να σχηματίζει μια νέα κυβέρνηση κατά του ευρώ τον περασμένο μήνα, οι επενδυτές τιμωρούσαν τις αποδόσεις των ομολόγων της Ελλάδας. Η Ελλάδα είναι η τελευταία χώρα η οποία εγκαταλείπει τα οικονομικά προγράμματα διάσωσης, που είχαν ως στόχο να αποτρέψουν τη διάλυση της ευρωζώνης, όταν άρχισε η κρίση του χρέους της Ευρώπης το 2010.\nΗ Ελλάδα ήταν η χειρότερη περίπτωση από τις χώρες που συμμετείχαν σε προγράμματα διάσωσης, συμπεριλαμβανομένης της Ιρλανδίας, της Πορτογαλίας και της Κύπρου. Ενώ οι σοβαρές περικοπές του προϋπολογισμού και οι αυξήσεις των φόρων αποκατέστησαν την εμπιστοσύνη των αγορών, ωστόσο ενέτειναν την οικονομική ύφεση και την ανεργία. Η Ελλάδα παραμένει αδύναμη, κάτι που γνωρίζουν η Ευρ. Επιτροπή και το ΔΝΤ και συνεπώς αναμένεται ότι θα απαιτήσουν από την Αθήνα να υποβληθεί σε πρόγραμμα επιτήρησης και να αναφέρει τέσσερις φορές το χρόνο τις οικονομικές της επιδόσεις.\nΣύμφωνα με τους Τάιμς τη Νέας Υόρκης «για να κινηθεί εκ του ασφαλούς, η Ελλάδα δεν θα ξεκινήσει την πώληση ομολόγων μετά την έξοδο από τη διάσωση. Αντ’ αυτού, η κυβέρνηση, η οποία έχει ως σύμβουλο την Rothschild & Company με έδρα το Παρίσι, θα επιλέξει να προχωρήσει σε έκδοση ομολόγων τα επόμενα δύο χρόνια, όταν οι συνθήκες της αγοράς θα είναι ευνοϊκές. Στο μεταξύ οι πιστωτές θα προχωρήσουν σε εκταμίευση μέχρι 18 δισ. ευρώ προς την Ελλάδα, ώστε να βοηθήσουν τη χώρα να εξασφαλίσει την απαιτούμενη ρευστότητα». Η ελληνική οικονομία έχει επεκταθεί από το περασμένο καλοκαίρι. Στην Αθήνα και στα ηλιόλουστα ελληνικά νησιά, οι τουρίστες γεμίζουν ξενοδοχεία, μπαρ και ταβέρνες. Κινέζοι και Ρώσοι επενδυτές αγοράζουν σε μειωμένες τιμές κατοικίες και εμπορικά ακίνητα. Οι εξαγωγές αυξάνονται, κυρίως στα προϊόντα πετρελαίου. Ωστόσο αυτά τα κέρδη δεν έχουν ενσωματωθεί ακόμα στην οικονομία. Η ανεργία έχει μειωθεί από το ανώτατο όριο του 28%, ωστόσο εξακολουθεί να βρίσκεται στο 20%, το υψηλότερο στην ευρωζώνη.\nΠαράλληλα, πάνω από μισό εκατομμύριο Έλληνες έφυγαν κατά τη διάρκεια της κρίσης σε μια διαρροή εγκεφάλων, που εμπόδισε την ανάκαμψη. Επίσης, όλο και περισσότεροι άνθρωποι κινδυνεύουν από τη φτώχεια, συμπεριλαμβανομένων των μεγάλων οικογενειών και των εργαζομένων που αγωνίζονται με ιδιαίτερα μειωμένους μισθούς και με επισφαλείς συμβάσεις. Ο ΟΟΣΑ προειδοποίησε πρόσφατα ότι η φτώχεια στην Ελλάδα «έχει αυξηθεί δραματικά». Στο πλαίσιο του σχεδίου ανάπτυξης, ο κ. Τσίπρας έχει δεσμευθεί να αναστρέψει μερικά από τα σκληρότερα μέτρα λιτότητας μετά τον Αύγουστο. Σχεδιάζει να αυξήσει τον κατώτατο μισθό και, ενδεχομένως, να αποκαταστήσει τη συλλογική διαπραγματευτική ισχύ των συνδικάτων, η οποία περιορίστηκε από τους όρους της διάσωσης.\nΚάτοικοι της Λάρνακας βγήκαν σήμερα στους δρόμους για το καλό της υγείας τους\nΗ φάση με τα τατού shops στην Κύπρο έχει ξεφύγει\nΗ Χριστίνα ήρθε ντυμένη Φρίντα και μας διάβασε αυτό\nΗ εθνικότητα ούτε σημασία έχει ούτε σχέση\nΣοκ και δέος: Πήραμε\n«Fascinating» ταξιδάκι για Άγγλους λεφτάδες με σκοπό να γνωρίσουν την Ελλάδα της κρίσης\nΓια κακομεταχείριση των προσφύγων επικρίνεται η αστυνομία στην Ελλάδα\nΚαλωσορίσατε στη Βόρεια Μακεδονία\nΚαταθλιπτικοί ενήλικες οι έφηβοι που κάνουν χρήση κάνναβης\nΣήμερα απόγευμα, δες την υπερπανσέληνο\nΒάλε ένα ποτήρι στη λαβή της πόρτας σου\nΤα πιο γνωστά έργα του Banksy εκτίθενται σε γκαλερί στο Λονδίνο\n... White Walker is coming\nΣτο Λος Άντζελες απαγόρευσαν την πώληση γούνας


Φυτικά φάρμακα για κολπική απόρριψη\nΣύμφωνα με το Ιατρικό Ίδρυμα Palo Alto, η αποβολή του κόλπου είναι φυσιολογική και ποικίλλει κατά τη διάρκεια του εμμηνορροϊκού κύκλου. Πριν από την ωοθυλακιορρηξία (την απελευθέρωση του αυγού), παράγεται πολύς βλεννογόνος, έως και 30 φορές περισσότερο από ό, τι μετά την ωορρηξία. Η φυσιολογική αποβολή του κόλπου μπορεί να είναι διαυγής, λευκή ή ελαφρώς μαύρη. Είναι πάντα καλύτερο να δείτε έναν γιατρό εάν η απόρριψή σας είναι κίτρινη ή πράσινη, αδύνατη σαν τυρί cottage ή έχει κακή οσμή. Ενώ τα βότανα δεν μπορούν να σταματήσουν μόνιμα την αποβολή του κόλπου, μπορεί να βοηθήσουν στην ανακούφιση της υπερβολικής κολπικής έκκρισης.\nΤο Goldenseal αναπτύσσεται άγριο σε ορισμένες περιοχές των Ηνωμένων Πολιτειών, αλλά έχει απειληθεί από τη συγκομιδή. Το Herbs2000.com δηλώνει ότι το goldenseal δρα ως στυπτικό που βοηθά στην απόσβεση της κολπικής έκκρισης. Το VitaminStuff.com δηλώνει ότι η τυπική δόση χρυσού είναι 465mg δύο ή τρεις φορές την ημέρα ή ¼ κουταλιού της σούπας. Του υγρού εκχυλίσματος ρίζας μία φορά την ημέρα. Το Goldenseal διατίθεται επίσης σε μορφή βάσης, σκόνης, τσαγιού ή κάψουλας.\nΣύμφωνα με το HerbalRemediesInfo.com, τα φύλλα βατόμουρου είναι ένα δημοφιλές διεγερτικό της μήτρας με στυπτικές και τονωτικές ιδιότητες που χρησιμοποιούνται για να διευκολύνουν την υπερβολική κολπική έκκριση. Οι στυπτικές και διεγερτικές ιδιότητες των φύλλων σμέουρων βοηθούν στην ενίσχυση και τόνωση των μαστών της μήτρας και της πυέλου, ενώ χαλαρώνουν και καταπραΰνουν τη μήτρα. Το Herbs2000.com αναφέρει ότι τα φύλλα σμέουρων χρησιμοποιούνται συχνά σε τσάγια. Ο συνιστώμενος τρόπος για να καταναλώσετε φύλλα βατόμουρου είναι να χύσετε 1 φλιτζάνι βραστό νερό πάνω από 1 με 2 κουταλιές της σούπας. Από το βότανο βατόμουρου και το βυθίστε για 10 έως 15 λεπτά.\nΤο Dong quai μπορεί να χρησιμοποιηθεί για την ανακούφιση της περιττής κολπικής έκκρισης σε ορισμένες γυναίκες. Σύμφωνα με το Herbal Information Centre, το dong quai είναι ένα αρωματικό βότανο που αναπτύσσεται στην Κίνα, την Κορέα και την Ιαπωνία. Το Dong quai θεωρείται ένα τονωτικό βότανο γενικής χρήσης που χρησιμοποιείται για την αποκατάσταση της ισορροπίας των γυναικείων ορμονών. Τα Βέλτιστα Συστήματα Υγείας δηλώνουν ότι το dong quai χρησιμοποιείται ως θεραπεία για μια ποικιλία γυναικολογικών προβλημάτων όπως ακανόνιστες περίοδοι, εμμηνορροϊκές κράμπες, υπογονιμότητα και εκκρίσεις κολπικής λοίμωξης. Το Dong quai μπορεί να λαμβάνεται από το στόμα καταναλώνοντας κονιοποιημένες ή αποξηραμένες φέτες ρίζας / ρίζας, εκχυλίσματα υγρού, βάμματα και παρασκευάσματα ξηρών φύλλων. Μπορεί επίσης να εφαρμοστεί στο δέρμα με τοπικά παρασκευάσματα. Η κλινική Mayo δηλώνει ότι δεν μπορούν να γίνουν ειδικές συστάσεις δοσολογίας, διότι το dong quai χρησιμοποιείται σε ποικίλους συνδυασμούς βοτάνων και δόσεων.\nΤο HerbalRemedies.com δηλώνει ότι το fenugreek βοηθά στην ανακούφιση της υπερβολικής κολπικής έκκρισης με την τόνωση της μήτρας και την εξισορρόπηση των ορμονών. Οι σπόροι κολοκυνθοειδών μπορούν να χρησιμοποιηθούν ως πάστα για τη θεραπεία αποστημάτων, βράχων, ελκών και εγκαυμάτων, ή να χρησιμοποιηθούν ως μάσκα για υπερβολική κολπική έκκριση. Η συνιστώμενη ποσότητα fenugreek είναι 20mg που λαμβάνεται τρεις φορές την ημέρα με γεύματα.\nΟι ρίζες των παιώνων έχουν ήπιες αντιφλεγμονώδεις, κατασταλτικές, διουρητικές και αναλγητικές ιδιότητες που μπορούν να βοηθήσουν στην ηρεμία της υπερβολικής κολπικής έκκρισης ρυθμίζοντας τις ορμόνες μιας γυναίκας. Οι λευκές παιώνιες είναι ψηλά φυτά με γυαλιστερά φύλλα και μεγάλα, φανταχτερά άνθη και μπορούν να χρησιμοποιηθούν για τη θεραπεία των εμμηνοπαυσιακών συμπτωμάτων, των ανωμαλιών της εμμηνόρροιας, των καυτών παλμών, καθώς και της υπερβολικής κολπικής έκκρισης και της εμμηνόρροιας αιμορραγίας. Οι λευκές παιώνιες έχουν χρησιμοποιηθεί επίσης για την αποτροπή αποβολής και για τη θεραπεία ποικίλων γυναικολογικών προβλημάτων. Το DigHerbs.com δηλώνει ότι το συνιστώμενο ποσό για τις λευκές παιώνιες είναι 4mg της ρίζας που λαμβάνονται τρεις φορές την ημέρα.\nPrevious Previous post: Φαγητό να φάει τη νύχτα για τους διαβητικούς\nNext Next post: Όλα όσα πρέπει να ξέρετε για τη διατροφή της προπόνησης


Χάνεται ωρέ το ρωμαίικο δεν το βλέπετε; - Δυνατή Ελλάδα\ngeoathanasΔημοσιεύτηκε: 13-04-2021 08:04:58Δημοσιεύτηκε: 1 Απριλίου 2021 00:000\nΤα εθνικά προβλήματα είναι πολλά και μεγάλα, ένα από τα μεγαλύτερα είναι η υπογεννητικότητα μια και η πατρίδα μας έχει μετατραπεί σε Έθνος γερόντων. Σύμφωνα και με πρόσφατες έρευνες που είδαν το φως της δημοσιότητας το πρόβλημα αυτό μεγεθύνεται όλο και περισσότερο. Το καμπανάκι του κινδύνου για τη χώρα μας έχει ήδη χτυπήσει συναγερμό. Τα σενάρια για το δημογραφικό μας μέλλον είναι εξαιρετικά απαισιόδοξα, ήδη ο αριθμός γεννήσεων στην Ελλάδα συγκαταλέγεται στους χαμηλότερους στην Ευρώπη. Το 2018 οι γεννήσεις που έγιναν στην χώρα μας ήταν 87.074, δηλαδή 33.812 λιγότερες από τους θανάτους, παράλληλα το ποσοστό των ηλικιωμένων αναμένεται να αυξηθεί σημαντικά τις επόμενες δεκαετίες.\nΤο 2020 η Ελλάδα βιώνει την μεγαλύτερη μείωση του πληθυσμού της. Η συρρίκνωση του ελληνικού πληθυσμού έχει τον μεγαλύτερο ρυθμό από αυτόν που έχει καταγράψει η Ελληνική Στατιστική Αρχή (ΕΛΣΤΑΤ) από το 1932! Χαρακτηριστικό επίσης είναι, πως σύμφωνα με τους ειδικούς, ο πληθυσμός της Ελλάδας το 2025 αναμένεται να κυμαίνεται μεταξύ 10.240,5 και 10.603,4 και το 2035 από 9.514,5 έως 10.414,6.\nΟι παράγοντες που αριθμός των γεννήσεων έχει πέσει κατακόρυφα στη χώρα μας και οδήγησαν το έθνος σε αυτό το αποτέλεσμα δεν είναι ένας, είναι πολλοί και διαφορετικοί. Πρώτα από όλα η πολιτική των μνημονίων και η οικονομική κρίση που έφεραν μαζί τους, η ανεργία που μεγεθύνεται αντί να μειώνεται, η ανάπτυξη που όλο έρχεται και ποτέ δεν την βλέπουμε, το εργασιακό μέλλον των νέων που δεν έχει μια σταθερή, και τους αποτρέπει από το να κάνουν οικογένειες, το κράτος που αδιαφορεί και δεν δίνει τις κατάλληλες παροχές έτσι ώστε να καλύψει κενά και να διευκολύνει τους νέους γονείς, είτε με καινούργιους παιδικούς σταθμούς, είτε με αύξηση των πενιχρών επιδομάτων για τα παιδιά τουλάχιστον στα 150 ευρώ από περίπου 50 που είναι σήμερα, έτσι ώστε να καλύψουν τα βασικά για την ανατροφή του.\nΕπίσης η πολιτεία οφείλει, πρέπει και μπορεί να δημιουργήσει σταθερές θέσεις εργασίας, γιατί εργασία χωρίς σταθερότητα δεν είναι εργασία, είναι περιστασιακή απασχόληση. Όταν οι νέοι μας εργάζονται με τέτοιο σύστημα πως περιμένει η πολιτεία να κάνουν παιδιά, όταν όλες τις ώρες τους βρίσκονται στο κυνήγι του μεροκάματου. Κάτι πρέπει να γίνει στην χώρα για να μην την δούμε να φτάνει οσονούπω στα 9.000.000 από 11.000.000 που είναι σήμερα.\n· Λύσεις υπάρχουν, θέληση δεν βλέπω, ούτε από την πολιτεία, ούτε από την ελληνορθόδοξη εκκλησία. Η πολιτεία από την πλευρά της μπορεί να κάνει θαύματα αν θέλει, το ίδιο ισχύει και για την εκκλησία.\n· Ως πρώτο μέτρο η αύξηση του επιδόματος στους Έλληνες υπηκόους μια και τα οικονομικά δεν επιτρέπουν παραπέρα επέκταση.\n· Η ανάπτυξη της αγροτικής οικονομίας, ολόκληρα χωριά έχουν γίνει φαντάσματα και μένουν ακατοίκητα, ενώ τεράστιες αγροτικές εκτάσεις παραμένουν ακαλλιέργητες σε όλα σχεδόν τα σημεία της Ελλάδος. Οι κατάλληλες επιδοτήσεις και ποικιλίες θα αναστήσουν καλλιέργειες και χωριά, αλλά εδώ απαιτείται παρέμβαση της πολιτείας για να τα ενεργοποιήσει.\n· Να αρχίσουν να καπνίζουν ξανά τα φουγάρα των Ελληνικών βιομηχανιών που έκλεισαν ή να δημιουργηθούν καινούργιες. Φτάσαμε να παίρνουμε ακόμη και βασικά πράγματα από την γείτονα Τουρκία την ώρα που εδώ μπορούν να φτιαχτούν καλύτερα βιομηχανικά προϊόντα και να παραχθούν ποιοτικά αγροτικά.\nΕίπαμε λύσεις υπάρχουν και δεν είναι μόνο ο τουρισμός, ο οποίος με μια ασθένεια κατέρρευσε και θα αργήσει να ξαναπάρει μπροστά. Για να μείνουν οι πολίτες στον τόπο τους και να αναπτυχθούν οι ίδιοι και να αναπτύξουν την χώρα, η πολιτεία πρέπει να αλλάξει την πολιτική της, όσο αυτή η πολιτική δεν αλλάζει ρότα οι Έλληνες και θα φεύγουν στο εξωτερικό και θα αρνούνται να γεννήσουν, με αποτέλεσμα η χώρα και με την αθρόα προσέλευση αλλοδαπών που δέχεται και εγκλωβίζεται εδώ, να απόκτηση ναι μεν πληθυσμό, ήδη από τα 11 εκατομμύρια το 1,5 είναι μετανάστες πρώτης γενιάς που ήρθαν στην Ελλάδα κυρίως την 20ετία 1990 -2010 και πλέον έχουν πολιτογραφηθεί ως Έλληνες με τα παιδιά τους να έχουν ελληνική υπηκοότητα, αλλά ξένη καταγωγή (βαλκανική, ασιατική, αφρικανική). Έτσι η πολιτεία θα έχει να κυβερνά, δεν θα είναι όμως χώρα Ελλήνων, θα είναι κάτι άλλο.\nΟι Έλληνες απαξιώσαμε την βιομηχανία μας, αρνηθήκαμε την ερευνά και την τεχνολογία, (ελάχιστες βιομηχανίες Ελληνικές επιβίωσαν μόνο χάρη στο προσωπικό μεράκι των ιδιοκτητών τους) απαξιώσαμε τις γεννήσεις είτε από ανάγκη είτε για καλοπέραση, δεν αντικαθιστούμε πλέον ούτε τους εαυτούς μας, η δε πολιτεία κάνει ότι μπορεί για να γίνουν τα πράγματα χειρότερα και να παραδοθεί η χώρα σε άλλους εκτός των νόμιμων ιδιοκτήτων της, οι οποίοι είναι μαθηματικός βέβαιο ότι σταδιακά αρχίζουν να εκλείπουν.\nΞυπνήστε ΕΔΩ ΚΑΙ ΤΩΡΑ αύριο θα είναι αργά.


Κακοκαιρία «Ελπίς» – Τήνος: Aπόκοσμο τοπίο – Κεντροαριστερά\n23 Ιανουαρίου 2022/ Ελλάδα/\nΠρωτόγνωρες είναι οι καιρικές συνθήκες που επικρατούν στο νησί της Τήνου από την κακοκαιρία «Ελπίδα», με τους υπεύθυνους της Δημοτικής Αρχής, αλλά και της Πολιτικής Προστασίας, να δίνουν συνεχώς οδηγίες προς τους πολίτες καθώς στα ορεινά χωριά το χιόνι φτάνει ακόμη και το 1,5 μέτρο.\nΣτο μεταξύ και απόψε αναμένονται έντονες χιονοπτώσεις στην περιοχή με τον μηχανισμό να βρίσκεται επί ποδός και τα μισθωμένα από τον δήμο οχήματα να προσπαθούν να κρατήσουν το οδικό δίκτυο ανοικτό και καθαρό. Πριν από λίγο στα κινητά των πολιτών της Τήνου αλλά και όλων των Κυκλάδων έφτασε μήνυμα του 112, ενώ αύριο και μεθαύριο τα σχολεία θα παραμείνουν κλειστά και θα λειτουργήσουν με τηλεκπαίδευση.\n«Το χιόνι που έριξε καθ’ όλη τη διάρκεια της νύχτας έφερε αποκλεισμούς χωριών, κυρίως αυτών που βρίσκονται στον ορεινό όγκο του νησιού, ωστόσο ολόκληρη την ημέρα, μισθωμένα ιδιωτικά οχήματα με εντολή τη δημάρχου κρατούν τους δρόμους ανοικτούς. Στη Χώρα τα προβλήματα δεν είναι τόσο έντονα, ωστόσο χιονοπτώσεις περιμένουμε και σήμερα (23/1) το βράδυ» σημείωσε στο GRTimes o υπεύθυνος τεχνικών υπηρεσιών, δόμησης και περιβάλλοντος της Τήνου, Γιάννης Σγουρός.\nΠρόσθεσε επίσης ότι «ανά τακτά χρονικά διαστήματα γίνονται εκκλήσεις προς τους κατοίκους του νησιού να αποφεύγουν τις άσκοπες μετακινήσεις, ενώ η αστυνομία έχει αποκλείσει βασικούς δρόμους που οδηγούν προς τον ορεινό όγκο προκειμένου αυτές να αποφευχθούν».\nΠροκήρυξη διαγωνισμού για Δόκιμους Δικαστικούς Πληρεξούσιους ΝΣΚ\nΧαλκιδική: Τα στοιχεία που υπαγόρευσαν τα αυστηρά μέτρα ζητούν δήμαρχοι και φορείς\nΣτην Σύνοδο Κορυφής «Μια Ζώνη, ένας Δρόμος» στην Κίνα ο Γιώργος Παπανδρέου


Sport Management Greece Η ΑΕΚ συνεργάζεται με την.. | Sport Management Greece\nHome / ΑΘΛΗΤΙΚΟ ΜΑΡΚΕΤΙΝΓΚ / Η ΑΕΚ συνεργάζεται με την..\nSport Management Greece 12:07:00 μ.μ. ΑΘΛΗΤΙΚΟ ΜΑΡΚΕΤΙΝΓΚ\nΑπό την ημέρα παρουσίασής της, η νέα μαύρη εμφάνιση της ΑΕΚ τράβηξε όλα τα βλέμματα και αμέσως οι φίλοι της ομάδας έσπευσαν να την αποκτήσουν. Η αυξημένη ζήτηση οδήγησε την ΠΑΕ σε συνεργασία με την γνωστή αλυσίδα αθλητικών καταστημάτων Intersport, για την ικανοποίηση όλου του φίλαθλου κοινού της!\nΠανικός εξακολουθεί να επικρατεί από φίλους της ΑΕΚ σε όλο τον κόσμο που θέλουν να αγοράσουν τη νέα μαύρη εμφάνιση της ομάδας. Είναι χαρακτηριστικό πως ήδη έχουν υπάρξει πάνω από 2.000 παραγγελίες και ο αριθμός αυτός μεγαλώνει! Αυτή η τεράστια επιθυμία του κόσμου να κάνει δική του τη μαύρη (κυρίως) εμφάνιση έχει «μπλοκάρει» το e-shop. Έτσι η ΑΕΚ ήρθε σε συμφωνία με την γνωστή αλυσίδα Intersport και από την εβδομάδα που έρχεται η εμφάνιση της ΑΕΚ θα πωλείται στα μαγαζιά Intersport σε όλη την Ελλάδα!\nΜάλιστα, η ΑΕΚ σκοπεύει να προχωρήσει σε νέα παραγγελία από τη ΝΙΚΕ, σε σχέση με την αρχική για τον αριθμό των μαύρων εμφανίσεων, ώστε να εξυπηρετηθεί ο κόσμος!\nΕν τω μεταξύ το πιο πιθανό είναι να δούμε τους παίκτες της ΑΕΚ να φορούν τη νέα μαύρη εμφάνιση για πρώτη φορά στο ματς της Κυριακής κόντρα στην Ξάνθη.


Ο Έλληνας γίγαντας είχε ύψος 2,37 μέτρα και έζησε στην Πτολεμαΐδα. Ήταν πρόσφυγας από τον Καύκασο όπου είχαν καταφύγει χιλιάδες Πόντιοι διωκόμενοι από τους Τούρκους... - THERMISnews.gr\nHome / ΕΛΛΑΔΑ / ΕΠΙΛΕΓΜΕΝΑ / ΙΣΤΟΡΙΚΑ / ΠΑΡΑΞΕΝΑ / Ο Έλληνας γίγαντας είχε ύψος 2,37 μέτρα και έζησε στην Πτολεμαΐδα. Ήταν πρόσφυγας από τον Καύκασο όπου είχαν καταφύγει χιλιάδες Πόντιοι διωκόμενοι από τους Τούρκους...\nΟ Έλληνας γίγαντας είχε ύψος 2,37 μέτρα και έζησε στην Πτολεμαΐδα. Ήταν πρόσφυγας από τον Καύκασο όπου είχαν καταφύγει χιλιάδες Πόντιοι διωκόμενοι από τους Τούρκους...\n11/27/2020 ΕΛΛΑΔΑ, ΕΠΙΛΕΓΜΕΝΑ, ΙΣΤΟΡΙΚΑ, ΠΑΡΑΞΕΝΑ\nΟ Έλληνας γίγαντας είχε ύψος 2,37 μέτρα και έζησε στην Πτολεμαΐδα. Ήταν πρόσφυγας από τον Καύκασο όπου είχαν καταφύγει χιλιάδες Πόντιοι διωκόμενοι από τους Τούρκους... Reviewed by . on 11/27/2020 Rating: 5


Κόκκινος Ουρανός: Ντόναλντ Τραμπ - Εναλλακτική Δεξιά - Νότιος Εθνικισμός. Προσδοκίες και ρεαλισμός\nΝτόναλντ Τραμπ - Εναλλακτική Δεξιά - Νότιος Εθνικισμός. Προσδοκίες και ρεαλισμός\nΗ Λίγκα του Νότου (League of the South) είναι μια οργάνωση Νότιων εθνικιστών, που εδρεύει στο Killen της Αλαμπάμα. Απώτερος στόχος της, όπως αναφέρει, είναι «μια ελεύθερη και ανεξάρτητη δημοκρατία του Νότου». Πρόεδρός της είναι ο Δρ. Michael Hill (Μάικλ Χιλ). Δίνει έμφαση στην χριστιανική θρησκεία, υποστηρίζοντας την επιστροφή σε έναν πιο παραδοσιακό συντηρητικό, χριστιανικό Νότιο τρόπο ζωής. Η Λίγκα δεν είναι μία λαογραφική ή φολκλορική οργάνωση, αν και τιμά τους προγόνους και την σε μεγάλο βαθμό χριστιανική ιστορική κληρονομιά του λαού του Νότου. Είναι προσανατολισμένη στο μέλλον, επιδιώκοντας την επιβίωση, την ευημερία, και την ανεξαρτησία των Νοτίων. Υπερασπίζεται το τρίπτυχο Πίστη – Οικογένεια – Λαός. Περιττό να αναφέρουμε ότι το γνωστό Southern Poverty Law Center (SPLC) χαρακτηρίζει την Λίγκα «λευκή, ρατσιστική» και «λευκή εθνικιστική» οργάνωση. Φαίνεται ότι τα τελευταία χρόνια η Λίγκα να έχει χάσει τον δυναμισμό της, καθώς και σημαίνοντα μέλη της όπως τον Michael Cushman, διαχειριστή της σελίδας Southern Nationalist Network (δεν υφίσταται πλέον) - δες εδώ και τον Brad Griffin - δες εδώ.\nΟ Brad Griffin, υπογράφει ως 'Hunter Wallace' στην ιστοσελίδα “Occidental Dissident”, που υπερασπίζεται τη Νότια κληρονομιά, της οποίας είναι ο διαχειριστής. Παρακάτω γράφει τις σκέψεις του για τον Τραμπ και το μέλλον του Νότιου Εθνικισμού / ΚΟ :\nΕπιπλέον, ο Trump έχει λίγο πολύ αποκηρύξει οποιεσδήποτε συνδέσεις με την Alt-Right, κάνοντας αμφισβητήσιμες τυχόν αξιώσεις (αλήθεια ή όχι) ότι με την βοήθεια της τελευταίας εξελέγη (όταν πήρε το 'χρίσμα' στους Ρεπουμπλικάνους).\nΕπίσης δεν νομίζω ότι οι πολιτοφυλακές, το Survivalism (μέτρα επιβίωσης καθώς πλησιάζει το Τέλος του κόσμου) ή η βίαιη αποκαλυπτική ρητορική - τις δεκαετίες του 1980 και του 1990 είναι ο δρόμος προς τα εμπρός. Αν ξοδεύετε όλο το χρόνο σας περιπολώντας μια αγροτική περιοχή, οικοδομώντας ένα καταφύγιο, εντασσόμενος στο κίνημα των preppers για το ενδεχόμενο να καταρρεύσει ο πολιτισμός, το μόνο που θα καταφέρετε είναι περιθωριοποιήσετε τον εαυτό σας. Θα δείξετε έλλειψη ενδιαφέροντός να πείσετε τους ανθρώπους για τον σκοπό σας. Και αν ακόμα είναι αλήθεια, ότι το σύστημα δεν μπορεί να μεταρρυθμιστεί, (οπότε περιμένουμε μια ολική καταστροφή - Αρμαγεδδώνα έχοντας έτοιμο κάποιο καταφύγιο) νομίζω ότι εξακολουθεί να είναι αλήθεια ότι η συμμετοχή σας στα πολιτικά δρώμενα είναι πολύ πιο αποτελεσματική στο να διαδοθεί το μήνυμά μας προς τα έξω.\nΣε "μια ανοικτή απάντηση στον Michael Hill," ο Griffin είχε πει σχετικά με αυτή την μετατόπιση:\n«Δεν νομίζω ότι οι πολιτοφυλακές, το Survivalism ή η βίαιη αποκαλυπτική ρητορική – οι δεκαετίες του 1980 και του 1990 είναι ο δρόμος προς τα εμπρός. Όταν μπήκα στην Λίγκα του Νότου, δεν υπήρχε τίποτα από αυτά τα πράγματα. Λόγω της συλλογικής ενοχής που μας επιβάλει ο Lügenpresse (ψευδής τύπος), θα έπρεπε να ασχολούμαι με τα επακόλουθα της σφαγής του Dylann Roof στο Τσάρλεστον. Δεν ήθελα ποτέ να συνδέομαι με τέτοια βίαια άτομα που αποφασίζουν να γίνουν αυτόκλητοι εκδικητές. Δεν θέλω να προσελκύσω ή να ενθαρρύνω ασταθείς ανθρώπους να κάνουν ηλίθια πράγματα...»\n3.) Δεν υπάρχει πραγματική διαφωνία σχετικά με το κίνημα της Alt-Right. Νομίζω ότι η Alt-Right είναι ένας όρος - ομπρέλα. Αυτό σημαίνει να είσαι δεξιός, αλλά πέρα από την χλωμάδα του mainstream συντηρητισμού. Αυτό περιλαμβάνει τον Νότιο Εθνικισμό και ένα σωρό άλλες σχετικές κινήσεις. Ο Νότιος Εθνικισμός ήταν η αρχική Alt-Right στη δεκαετία του 1850.\n10.) Εν πάση περιπτώσει, υποψιάζομαι ότι η διακυβέρνηση Trump και ο Γενικός Εισαγγελέας Jeff Sessions θα ξεκινήσουν μια ταχεία καταστολή της πολιτικής βίας των αριστερών. Οι "antifa" είναι εκτός ελέγχου. Είναι αυτοί που έχουν ανοίξει το ζήτημα της νομιμότητας της πολιτικής βίας.\nΑναρτήθηκε από SkyWatcher στις 1:32 μ.μ.\nΛίγη υπομονή για 100 μέρες και θα φανεί τι κάνει και τι όχι ο Τραμπ!\nΠάντως οι διαδηλώσεις καλά κρατούν και είδα ένα καταπληκτικό βίντεο:\nμε έναν εύσωμο μαύρο να υπερασπίζεται τον Τραμπ και να τα βάζει με τους διαδηλωτές του σόρος! Προσπάθησαν να του επιτεθούν λεκτικά, αλλά δεν καταλάβαινε τίποτα! Τους έλεγε ότι δεν ξέρουν να σκέπτονται, ότι ακολουθούν ότι σαχλαμάρα τους πουν τα ΜΜΕ, έλεγε σε όποιον δεν αρέσει ας φύγει και...και...Απίθανο!\n25 Ιανουαρίου 2017 - 5:34 μ.μ.\nΌ,τι υποσχέθηκε ο Τραμπ στο διάγγελμά του στο Γκέτισμπεργκ τον Οκτώβριο του 2016, το υλοποιεί.\nΕμείς τι κάνουμε; Ψηφίζουμε εδώ και 42 χρόνια την Εναλλακτική Προδοσία (δηλαδή, εναλλακτική αυτής που κυβερνά κάθε φορά.)\n26 Ιανουαρίου 2017 - 6:22 π.μ.\nΗ Εναλλακτική Δεξιά (Alt-Right) είναι μια ασαφής κατηγορία που περιλαμβάνει διάφορες τάσεις σκέψης ενωμένες μέσω της απόρριψης του συμβατικού συντηρητισμού. Ο Λευκός Εθνικισμός (White Nationalism) είναι μια τέτοια τάση και η Εναλλακτική Ελαφρά (Alt-Light) είναι μια άλλη.\nΗ Εναλλακτική Ελαφρά περιλαμβάνει τύπους σαν τον Πολ Τζόζεφ Γουάτσον (πολύ συμπαθής στην Ελληνική νεολαία) και τον Μίλο Γιανόπουλος.\nΠαρά την δικαιολογημένη και ορθή κριτική που κάνει το άρθρο, το "κίνημα" της Εναλλακτικής Δεξιάς έχει καταγάγει τεράστιες νίκες το 2016 στις ΗΠΑ. Επειδή το διαδίκτυο είναι το μόνο μέσο προβολής τέτοιων ιδεών σε προστατευμένο περιβάλλον, η Εναλλακτική Δεξιά μπόρεσε να περάσει αποτελεσματικά τα μηνύματά της στους Αμερικανούς ψηφοφόρους.\nΚαι δεδομένου ότι οι εκλογές στις ΗΠΑ κρίνονται από μερικές χιλάδες ψήφους (λόγω του συστήματος των εκλεκτόρων που έχουν) η Εναλλακτική Δεξιά όντως βοήθησε τον Τραμπ, κατά γενική ομολογία.\nΌσον αφορά την Ευρώπη, τα αντίστοιχα κινήματα και λαϊκιστικά κόμματα προφανώς ανεβαίνουν. Αν και στοχεύουν τους ίδιους ψηφοφόρους με τα παραδοσιακά εθνικιστικά κόμματα και υπάρχει ήδη κάποιος ανταγωνισμός (όπως στη Γερμανία με το AfD εναντίον του NPD), αφυπνίζουν όμως και προετοιμάζουν τους ψηφοφόρους για τον πραγματικό εθνικισμό.\nΒέβαια στη φάση που είμαστε τώρα, δεν θα έχουμε δεύτερη ευκαιρία ως Ευρωπαίοι ψηφοφόροι. Τουλάχιστον στην Ελλάδα, ας μην κάνουμε άλλα λάθη στις επερχόμενες εκλογές, όπως κάναμε παλιότερα με τον Καρατζαφέρη ή με τον Καμμένο. Τα αναχώματα εναντίον του πραγματικού εθνικισμού βλάπτουν σοβαρά την υγεία.\n26 Ιανουαρίου 2017 - 7:06 π.μ.


MasterChef 5: Μια έκπληξη των κριτών αποκαλύπτει το πραγματικό πρόσωπο ενός παίκτη! - Zinapost.gr\nΑΡΧΙΚΗ / TV News / TV Program / MasterChef 5: Μια έκπληξη των κριτών αποκαλύπτει το πραγματικό πρόσωπο ενός παίκτη!\nΤο… αίμα βράζει! 31.03.2021 - 15:00\nΜasterChef 5: Aνατροπές και…επιστροφές! MasterChef 5: Μια έντονη αποχώρηση έρχεται και κάποιοι απορούν για την καλή τους τύχη MasterChef 5: Πολυτέλεια και…εντάσεις στην αποψινή δοκιμασία!


Curlie - Παιχνίδια\nΗ κατηγορία παιχνιδιών αναφέρεται σε δραστηριότητες που δεν απαιτούν σωματική εξάσκηση σκοπεύουν να ψυχαγωγήσουν τους συμμετέχοντες και καθορίζονται από κάποια συγκεκριμένα σετ κανόνων. Τα παιχνίδια είναι συνήθως ανταγωνιστικά και οι παίκτες είτe συναγωνίζονται μεταξύ τους είτε ενάντια σε τεχνητή νοημοσύνη ή ενάντια σε προβλήματα που τίθενται από τους κανόνες (πχ. Πασιέντζα). Συνήθως σε κάθε παιχνίδι κάποιος παίκτης μπορεί να κερδίσει ή να χάσει.\nΣτη κατηγορία Αθλητικά περιέχονται πιό έντονες φυσικές δραστηριότητες, που σε γενικές γραμμές απαιτούν μεγάλη σωματική προσπάθεια. Το στοιχείο του ανταγωνισμού υπάρχει όπως επίσης και οι αντίστοιχοι κανονισμοί για κάθε άθλημα.\nΗ κατηγορία Αναψυχή περιλαμβάνει τα χόμπυ, καθώς και δραστηριότητες που προσφέρουν ευχαρίστηση κατά τον ελεύθερο χρόνο. Γενικά αυτές οι δραστηριότητες δεν εμπεριέχουν το στοιχείο του ανταγωνισμού και δεν αναδεικνύουν κάποιο νικητή. Επίσης δεν ακολουθούν κάποιους κανονισμούς.\nΕπίσημη διαδικτυακή τοποθεσία PlayStation


Deadly…man στην Αχαΐα: Σκότωσε και πέταξε τον συγγενή του... - Star.gr\nΕΛΛΑΔΑ Σάββατο, 3 Οκτωβρίου 2015, 15:59\nDeadly…man στην Αχαΐα: Σκότωσε και πέταξε τον συγγενή του σε χαράδρα\nΕξιχνιάστηκε ο φόνος του 69χρονου\nΕξιχνιάστηκε ο φόνος του 69χρονου που βρέθηκε νεκρός σε χαράδρα στην Αχαΐα.\nΟ θάνατος του 69χρονου, που βρέθηκε το βράδυ της Πέμπτης νεκρός μέσα σε μία λίμνη αίματος έχοντας σοβαρά τραύματα στο κεφάλι του, οφείλεται σε εγκληματική ενέργεια, με δράστη, σύμφωνα με την αστυνομία, έναν 46χρονο κάτοικο της περιοχής, συγγενή του θύματος.\nΑπό τις έρευνες των αστυνομικών προέκυψε ότι ο δράστης, ο οποίος συνελήφθη, φέρεται να πυροβόλησε τον 69χρονο με κυνηγητικό όπλο και ως κίνητρο του φόνου εξετάζονται οι κτηματικές διαφορές που είχαν ο 46χρονος με τον 69χρονο.\nΟ δράστης επιχείρησε να παραπλανήσει τους αστυνομικούς. Πιο συγκεκριμένα, είχε προσφερθεί να μεταφέρει τη σορό του 69χρονου, όταν βρέθηκε από τους αστυνομικούς, προκειμένου να δικαιολογήσει τυχόν εύρεση δικού του βιολογικού υλικού. Επίση��, είχε πάρει τα χρήματα της σύνταξης που είχε εισπράξει το θύμα και διάφορα προσωπικά του αντικείμενα, ώστε να στρέψει τις έρευνες των αστυνομικών, προς το ενδεχόμενο της ληστείας.\nΑκόμη έβαλε το κυνηγετικό όπλο που χρησιμοποίησε, σε σάκο μαζί με φυσιγγιοθήκη, που περιείχε δεκαεννέα 19 φυσίγγια, τα οποία έκρυψε σε θαμνώδη περιοχή, κοντά στο σπίτι του.\nΩστόσο, οι αστυνομικοί, κατά την διάρκεια των ερευνών στην περιοχή, βρήκαν βιολογικό υλικό και εντόπισαν το όπλο που χρησιμοποίησε ο δράστης και έτσι ο τελευταίος θα οδηγηθεί στην δικαιοσύνη.